Diari Oficial de la Generalitat Valenciana


Sumari del DOGV 2784, del 04-07-1996 (1996/838687)

ORDRE de 28 de juny de 1996, de la Conselleria de Cultura, Educació i Ciència, per la qual es convoquen diferents tipus d'ajudes i beques en el marc del Pla Valencià de Ciència i Tecnologia, per a l'exercici 1996.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2784

Data del DOGV
:   04-07-1996

Secció del DOGV
:   ALTRES DISPOSICIONS

Número del document
:   1996/838687


Data del document
:   28-06-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 28 de juny de 1996, de la Conselleria de Cultura, Educació i Ciència, per la qual es convoquen diferents tipus d'ajudes i beques en el marc del Pla Valencià de Ciència i Tecnologia, per a l'exercici 1996.   
El Pla Valencià de Ciència i Tecnologia (PVCIT), el text bàsic del qual fou aprovat pel Govern Valencià en la reunió del dia 13 de setembre de 1994, estableix un conjunt de mesures per al foment, la coordinació, el desplegament pràctic i el seguiment de les activitats d'I+D en el sistema valencià Ciència-Tecnologia-Societat. El PVCIT fa especial esment en l'optimització de l'assignació dels recursos destinats a aquestes activitats, impulsant, fonamentalment, les que la seua finalitat siga satisfer les demandes que es formulen directament des de l'entorn socioeconòmic valencià.  
El Pla Valencià de Ciència i Tecnologia s'estructura en plans sectorials, adreçats a àrees específiques -de manera que, d'acord amb les seues peculiaritats, es puguen definir actuacions vinculades a la realitat de cada sector-. El PVCIT també compta amb un Pla sectorial que conté les accions horitzontals que s'estenen al conjunt del sistema valencià d'I+D. Al mateix temps, el PVCIT estableix les accions especials com a mecanisme d'actuació ad hoc per a atendre necessitats concretes en aquesta matèria, atesa la impossibilitat que els plans sectorials i horitzontals puguen englobar, en els programes previstos en la seua planificació inicial, tota la casuística associada a les activitats d'I+D.  
Atenent les característiques del sistema productiu valencià, i sense oblidar com a referència l'existència dels Programes del Pla Nacional d'I+D, el PVCIT defineix els següents Plans sectorials: Agroalimentari, Ciències de la Natura i Tecnologies Industrials, Recursos Naturals i Turisme, Estudis Econòmiques i Socials, i Ciències de la Vida i de la Salut. Com a Plans Horitzontals, el PVCIT inclou el Pla Tecnològic i el Pla de Recursos Complementaris per a la Investigació.  
Així, les mesures plantejades per a 1996 en el marc del PVCIT s'articulen al voltant de dos eixos principals, avançar en la capitalització del sistema tant en recursos humans com en infraestructures científiques i tecnològiques, tendent genèricament a incrementar selectivament els recursos humans i materials dedicats a activitats d'I+D. En aquest context, i en el marc del Programa Operatiu de la Comunitat Valenciana 1994-1999, s'ha planificat una política d'inversions per a la racionalització i optimització d'infraestructures i grans equipaments científics a la Comunitat Valenciana, planificació que és objecte de regulació a banda. En paral·lel, i constituent la finalitat de aquesta Ordre, es tracta no sols de mantenir les convocatòries públiques d'ajudes en concurs competitiu, a desenvolupar a llarg de l'exercici de 1996, destinades al finançament de projectes d'investigació científica i desplegament tecnològic, a l'adquisició d'equipament d'infraestructura per a grups d'investigació i a la formació, perfeccionament i mobilitat de professors i investigadors. Amb la introducció d'un programa específic per a accions vinculades a països de la conca mediterrània.  
Per tot això, i a fi d'afavorir les finalitats indicades, es convoquen els diferents tipus d'ajudes i beques que es relacionen tot seguit i que es regiran per les normes específiques contingudes en els corresponents annexos d'aquesta ordre i, en allò que els siga d'aplicació, s'ajustaran al que disposa:  
La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El Text Refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991.  
La Llei 9/1995, de 31 de desembre, de Pressupostos de la Generalitat Valenciana per a l'any 1996.  
El Decret 108/1992 del Govern Valencià, de 6 de juliol, pel qual es regula la concessió de beques.  
El Decret 10/1995, del Govern Valencià, de 10 de gener, pel qual es crea la Comissió Gestoria del Pla Valencià de Ciència i Tecnologia.  
En virtut d'això, i en ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià.  
ORDENE:  
Article 1  
1. Es convoquen ajudes i beques dels Programes del Pla Valencià de Ciència i Tecnologia (PVCIT), que tot seguit es relacionen i s'aproven les bases per les quals es regiran, que s'inclouen com annexos I a XI de aquesta ordre.  
I  
Programa d'Equipament d'Infraestructura per a Grups d'Investigació  
Ajudes financeres destinades a l'adquisició d'equipament cientificotècnic, adreçades específicament a grups d'investigació dels departaments i instituts de les universitats, de centres d'investigació del CSIC i d'altres entitats d'investigació públiques o privades amb personalitat jurídica pròpia, que no tinguen afany de lucre i estiguen radicats, en tots els casos, a la Comunitat Valenciana. Aquest Programa està inclòs en tots els plans sectorials del PVCIT (annex I).  
II  
Programa de projectes d'Investigació Científica i Desplegament Tecnològic, Generalitat Valenciana  
Ajudes destinades a la realització de projectes d'investigació científica i desplegament tecnològic. Aquestes ajudes estan adreçades a investigadors de les universitats, dels centres del CSIC i d'altres entitats d'investigació públiques o privades amb personalitat jurídica pròpia que no tinguen finalitat lucrativa i estiguen radicades, en tots el casos, a la Comunitat Valenciana.  
El Programa comprén diferents tipus d'Accions que s'inclouen en el Pla Horitzontal de Recursos Complementaris per a la Investigació o en els plans sectorials que ho especifiquen.  
Les ajudes que es convoquen es referiran als següents tipus d'Accions (annex II):  
- Ajudes (pròrrogues), si escau, per a la realització de projectes d'Investigació Científica i Desplegament Tecnològic, Generalitat Valenciana, aprovats per raó de convocatòries anteriors.  
- Ajudes per a la realització de nous projectes d'Investigació Científica i Desplegament Tecnològic, Generalitat Valenciana, dins dels plans sectorials de Recursos Naturals i Turisme (àrea de Turisme) i d'Estudis Econòmics i Socials.  
- Ajudes per a la realització de projectes d'Investigació Científica i Desplegament Tecnològic, Generalitat Valenciana, per a Grups d'Investigació Emergents, dins dels plans sectorials Agroalimentari, de Ciències de la Natura i Tecnologies Industrials, de Recursos Naturals i Turisme, i de Ciències de la Vida i de la Salut.  
- Ajudes per a la realització de projectes Coordinats d'Investigació Científica i Desplegament Tecnològic, Generalitat Valenciana, per a Grups d'Investigació Consolidats actuant en diferents àrees cientificotècniques, dins del Pla Horitzontal de Recursos Complementaris per a la Investigació.  
III  
Programa de Difusió de Resultats de la Investigació  
Ajudes destinades a la realització de projectes conduents a la difusió dels resultats de la investigació.  
Aquest Programa comprén dos tipus d'Accions que s'inclouen en el Pla Horitzontal de Recursos Complementaris per a la Investigació.  
Les ajudes que es convoquen es referiran als següents tipus d'Accions (annex III):  
- Ajudes per a la realització de projectes destinats al Desplegament de Mòduls Educatius.  
- Ajudes per a la realització de projectes destinats a la Difusió i Transferència dels Resultats de la Investigació.  
IV  
Programa d'Ajudes i Beques per a la Formació, el Perfeccionament i la Mobilitat del personal docent i/o investigador  
Aquest Programa comprén distints tipus d'Accions que s'inclouen en el Pla Horitzontal de Recursos Complementaris per a la Investigació o en els diferents plans sectorials.  
Les ajudes i beques que es convoquen es referiran als tipus d'accions següents:  
- Beques predoctorals per a la formació de personal investigador, dins dels plans sectorials (annex IV).  
- Beques postdoctorals per a estades a Espanya i a l'estranger de professors i investigadors de les universitats i altres centres d'investigació, dins del Pla Horitzontal de recursos Complementaris per a la Investigació (annex V).  
- Beques per a la formació de personal de suport tècnic a la investigació, dins del Pla Horitzontal de Recursos Complementaris per a la Investigació (annex VI).  
- Ajudes per a estades d'investigadors convidats en universitats i altres centres d'investigació de la Comunitat Valenciana, dins del Pla Horitzontal de Recursos Complementaris per a la Investigació (annex VII).  
- Borses de viatge per a la preparació de projectes de la Unió Europea i per a l'assistència a Congressos, Jornades i Reunions de caràcter científic i tecnològic, dins del Pla Horitzontal de Recursos Complementaris per a la Investigació (annex VIII).  
- Ajudes per a l'organització de Congressos, Jornades i Reunions de caràcter científic i tecnològic, dins del Pla Horitzontal de Recursos Complementaris per a la Investigació (annex IX).  
- Subprograma Iberoamericà de Foment de la Investigació Científica i Tècnica, dins dels plans sectorials i del Pla Horitzontal de Recursos Complementaris per a la investigació (annex X).  
- Subprograma de Foment de la Investigació Científica y Tècnica en països de la conca mediterrània no pertanyents a la Unió Europea, dins dels plans sectorials i del Pla Horitzontal de Recursos Complementaris per a la investigació (annex XI).  
2. Així mateix es fan públiques les àrees temàtiques que s'inclouen en cada un dels distints plans sectorials del Pla Valencià de Ciència i Tecnologia (annex XII).  
Article 2  
Aquesta convocatòria recull accions a desplegar durant el curs acadèmic 1996-1997. Les beques i ajudes que es concedisquen per raó de aquesta convocatòria s'entendran referides a les activitats que es desenvolupen en l'any natural 1996, sent aquestes les següents:  
- annex I  
- annex II. Accions tipus A, B, C, i D  
- annex III. Accions tipus A i B  
- annex IV. Acció tipus D  
- annex VI. Acció tipus B  
- annex VIII  
- annex IX  
- annex X. Accions tipus A (subapartat d'ajudes assistència a congressos), D i E  
- annex XI. Accions tipus A (subapartat d'ajudes assistència a congressos), D i E  
La possibilitat de realització d'aquestes en anys successius, o de la pròrroga de les ja concedides, quan així ho establisca en les bases de la convocatòria, i l'execució de les demés actuacions contemplades a l'article anterior, resta condicionada a l'aprovació dels crèdits, i fins el seu límit, que, per a cada exercici, es consignen amb aquesta finalitat en els pressupostos de la Generalitat Valenciana.  
Article 3  
Les beques i ajudes relacionades en els articles anteriors seran sufragades amb càrrec a la línia de subvenció 403/000/96, Programa 542,10, Investigació Científica i Tècnica, dels pressupostos de la Generalitat Valenciana per a 1996, per una quantitat global màxima de 819.420.807 de pessetes. Totes les ajudes referides a l'adquisició d'equipament d'infraestructura seran sufragades amb càrrec a la línia de subvenció 701/000/96, Programa 542.10, del pressupost de l'any 1996, per una quantitat global màxima de 235.068.138 pessetes.  
Article 4  
1. La selecció de beneficiaris de les diferents beques i ajudes previstes en aquesta convocatòria, així com la seua renovació, quan calga, serà realitzada a proposta de la Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnologia de la Generalitat Valenciana, per resolució de la directora general d'Ensenyaments Universitaris i Investigació per delegació de la consellera de Cultura, Educació i Ciència.  
2. Amb aquesta finalitat, i segons el calendari que es preveu en els corresponents a annexos a aquesta ordre, la directora general d'Ensenyaments Universitaris i Investigació resoldrà i publicarà la relació d'ajudes que s'adjudiquen, amb indicació de la quantia i durada. En el cas de que l'òrgan competent no dicte la resolució en els mencionats terminis es podrà considerar desestimada la sol·licitud per silenci administratiu.  
3. Les resolucions així dictades seran publicades al Diari Oficial de la Generalitat Valenciana. Les resolucions de concessió o denegació seran exposades en els taulers d'anuncis de la Conselleria de Cultura, Educació i Ciència, avinguda de Campanar, 32, València (46288), i en els vicerectorats d'Investigació de cada una de les universitats de la Comunitat Valenciana.  
DISPOSICIONS FINALS  
Primera  
S'autoritza a la directora general d'Ensenyaments Universitaris i Investigació, a dictar, dins de l'àmbit de les seues competències, les resolucions necessàries per a l'aplicació i el desplegament de aquesta ordre.  
Segona  
Aquesta ordre entra en vigor l'endemà de la publicació al Diari Oficial de la Generalitat Valenciana.  
Contra aquesta ordre, que posa fi a la via administrativa, es podrà interposar, prèvia comunicació a la consellera de Cultura, Educació i Ciència, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, d'acord amb el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articules 57 i 58 de la Llei de la Jurisdicció Contenciós Administratiu. Tot això sense perjudici que s'interpose qualsevol altre que es considere escaient.  
València, 28 de juny de 1996  
La consellera de Cultura, Educació i Ciència,  
MARCELA MIRó PÉREZ  
ANNEX I  
Programa d'Equipament d'Infraestructura per a Grups d'Investigació  
Bases de la convocatòria de concessió d'ajudes financeres per a adquisició d'infraestructures de caràcter cientificotècnica  
1. Finalitat de la convocatòria  
1.1. L'objecte de aquesta convocatòria és la concessió d'ajudes financeres, destinades a l'adquisició de l'equipament cientificotècnic necessari per al desplegament d'activitats d'investigació i desenvolupament tecnològic que s'inclouen en els plans sectorials del Pla Valencià de Ciència i Tecnologia i que estiguen actualment en curs en les universitats, centres d'investigació del CSIC i d'altres entitats d'investigació públiques o privades amb personalitat jurídica pròpia, que no tinguen finalitat de lucre, i que estiguen radicades, en tots els casos, a la Comunitat Valenciana.  
1.2. Les dotacions es destinaran necessàriament a l'adquisició d'equips que s'ajusten a alguna de les modalitats següents:  
a) Adquisició de nou equipament científic (material inventariable), necessari per al desenvolupament de les investigacions, preferentment d'ús compartit per diferents grups.  
b) Modernització i millora de prestacions de grans instruments ja en ús.  
c) Adquisició de fons bibliogràfics específics relatius a investigacions programades. Especialment col·leccions de revistes per a completar sèries existents en biblioteques generals d'investigació i la continuïtat de subscripció de les quals haurà de garantir l'entitat beneficiària, ja que no es considera en cap cas la subvenció per a la subscripció a publicacions periòdiques.  
Les sol·licituds corresponents a la modalitat c) seran tingudes en compte, particularment, quan estiguen referides al Pla Sectorial d'Estudis Econòmics i Socials.  
Els equips sol·licitats podran ser cofinançats per altres institucions públiques o privades.  
1.3. En cap cas podran formular-se peticions referides a obres de remodelació, condicionament, millora o establiment de noves instal·lacions ni a l'adquisició d'equipament informàtic de gestió administrativa.  
1.4. Les ajudes es destinaran a l'adquisició d'equips el cost unitari dels quals ultrapasse els 3.000.000 de pessetes, tret d'aquelles que estiguen referides al Pla Sectorial d'Estudis Econòmics i Socials, en el qual cas la quantia mínima serà d'1.500.000 pessetes. S'exceptuen d'aquestes limitacions mínimes les ajudes referides a la modalitat c).  
1.5. Les ajudes concedides per raó d'aquesta convocatòria podran finançar totalment o parcialment el pressupost presentat i el seu import no podrà en cap cas ser de tal quantia que, aïlladament o en concurrència amb d'altres subvencions, supere el cost de la inversió a desplegar pel seu beneficiari. El seu import es determinarà en cada cas d'acord amb els criteris d'avaluació i de les disponibilitats pressupostàries i serà lliurat per endavant en la seua totalitat a favor de les entitats beneficiàries per a la inclusió en els seus pressupostos.  
2. Coordinació de convocatòries  
2.1. A l'efecte d'una millor utilització dels fons públics i de la coordinació amb l'administració general de l'estat, la directora general d'Ensenyaments Universitaris i Investigació traslladarà les peticions rebudes als organismes corresponents de l'administració general de l'estat per a la seua incorporació a les convocatòries de contingut anàleg realitzades per aquesta. Les sol·licituds traslladades seran les referides a les modalitats a) i b) quan el seu cost unitari supere la quantitat de deu milions de pessetes.  
2.2. Paral·lelament incorporarà a aquesta convocatòria les peticions rebudes en convocatòries anàlogues de l'administració general de l'estat, quan li siguen trameses pels òrgans convocants.  
3. Sol·licitants i beneficiaris  
3.1. Podran presentar sol·licituds, com a investigadors principals dels equips cientificotècnics, les persones físiques amb plena capacitat investigadora vinculades per relació funcionarial o laboral amb universitats, centres d'investigació del CSIC o altres entitats públiques o privades amb finalitat investigadora legal o estatutària i personalitat jurídica pròpia, que no tinguen finalitat lucrativa, radicades, en tots els casos, a la Comunitat Valenciana.  
3.2. Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria i els seus representants legals hauran de tenir capacitat suficient d'obrar i no trobar-se inhabilitats per a l'obtenció de subvencions públiques o per a contractar amb l'Estat o d'altres ens públics.  
3.3. El material cientificotècnic adquirit per raó d'aquesta convocatòria -necessàriament durant els primers nou mesos comptats a partir de la data de la publicació de la resolució de beneficiaris d'aquestes ajudes al Diari Oficial de la Generalitat Valenciana- serà propietat de la universitat o del centre d'investigació corresponent, i s'haurà d'incloure en l'inventari general i fent constar-hi que la seua adquisició ha estat subvencionada per la Conselleria de Cultura, Educació i Ciència en el marc del Pla Valencià de Ciència i Tecnologia.  
3.4. Les entitats beneficiàries assumeixen les obligacions que per als perceptors d'aquestes ajudes i subvencions s'estableixen en l'apartat vuitè d'aquestes bases.  
4. Formalització de les sol·licituds  
4.1. Requisits de la sol·licitud  
a) Les sol·licituds l'investigador principal de les quals estiga adscrit a un departament o institut universitari hauran de ser autoritzades pel rector de la universitat corresponent.  
Cada universitat trametrà a la Direcció General d'Ensenyaments Universitaris i Investigació una relació de totes les propostes rebudes, segons el que estableixen els respectius estatuts, i a través del corresponent Consell Social. La proposta haurà d'estar acompanyada de l'informe del Consell Social i de l'inventari complet de l'equipament científic de la universitat, segons el que indica l'apartat deu d'aquestes bases.  
b) Les sol·licituds els investigadors principals de les quals estiguen adscrits a centres no universitaris hauran de ser trameses pels presidents o els seus directors, amb el vistiplau dels representants legals de les institucions o organismes a què fa referència l'apartat tercer d'aquestes bases.  
L'esmentada proposta haurà d'estar acompanyada d'un informe global respecte la justificació i la necessitat dels equips sol·licitats i de l'inventari complet de l'equipament científic dels respectius centres, segons el que indica l'apartat deu d'aquestes bases. Aquest informe s'acompanyarà a cadascuna de les sol·licituds presentades.  
A més, si es tracta de centres pertanyents a persones juridicoprivades, caldrà a aportar declaració responsable de què el beneficiari de l'ajuda té complides les seues obligacions tributàries i amb la seguretat social.  
4.2. Les sol·licituds, adreçades a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46821). La presentació de les sol·licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
4.3. Els models d'impresos informatitzats-normalitzats es podran obtenir en l'oficina d'informació de la Conselleria de Cultura, Educació i Ciència, avinguda de Campanar, 32, València (46287), en els vicerectorats d'Investigació de les universitats públiques valencianes i en la delegació del CSIC per a la Comunitat Valenciana.  
4.4. Els impresos de sol·licitud, que es presentaran en original i dues còpies completes conformades per la institució proponent, hi hauran d'incloure la documentació següent:  
a) Sol·licitud d'ajuda per a infraestructura cientificotècnica, que atendrà tots els extrems inclosos en l'imprès normalitzat corresponent, amb les firmes de l'investigador principal, dels investigadors de suport i del representant legal de l'entitat a què estiga adscrit.  
b) Certificació de la universitat o centre d'investigació corresponent sobre l'existència o absència d'equips iguals o de característiques similars als sol·licitats en els respectius centres o universitats.  
c) Currículum de cada un dels investigadors que donen suport a la sol·licitud, segons l'imprès normalitzat corresponent.  
d) Pressupostos contrastats, o factures proforma, on es detallen les especificacions tècniques i el preu, IVA i altres impostos inclosos, de l'equip que se sol·licita.  
e) Projecte de reglament d'usuaris de l'equip sol·licitat.  
f) Document on es reflectisca de forma fefaent el compromís formal de cofinançament, cas que aquest existisca.  
L'investigador principal especificarà en la sol·licitud el corresponent Pla Sectorial en què s'hi inclou. No obstant això, la Comissió Gestora del Pla Valencià de Ciència i Tecnologia tindrà plena capacitat per a la reassignació de les propostes entre els diferents plans, atenent les característiques de les sol·licituds.  
4.5. Les sol·licituds hauran de tenir el suport d'almenys quatre investigadors amb plena capacitat d'investigació i de competència reconeguda (avalats pel finançament previ de projectes o contractes d'investigació o per una obra científica reconeguda) que justifiquen necessitats d'equipament comuns i estiguen adscrits als ens als quals es refereix l'apartat tercer de les presents bases. Tindran preferència les sol·licituds que tinguen un caràcter clarament multidisciplina i/o interuniversitari o intercentres i siguen formulades per investigadors principals de projectes d'investigació Generalitat Valenciana en vigor o de convocatòries públiques que tinguen característiques homologables a aquells.  
4.6. En cap cas podrà aparèixer el mateix investigador com a peticionari en més d'una sol·licitud d'aquesta convocatòria o de convocatòries anàlogues de l'administració general de l'estat, com a investigador principal. Cas d'existir més d'una sol·licitud es considerarà com a vàlida la que determinen de comú acord les administracions convocants.  
4.7. Els sol·licitants accepten que la concessió de l'ajuda puga tramitar-se de la manera prevista en l'apartat segon de les presents bases.  
4.8. Si la documentació aportada fos incompleta o no reunira els requisits exigits en les presents bases, l'investigador principal serà requerit perquè, en el termini de deu dies, complete la documentació o subsane la falta, amb l'advertència que, si no ho fa, s'arxivarà la sol·licitud de subvenció sense més tràmit. El mateix termini es concedirà en el supòsit del punt 4.6, a l'efecte que els interessats al·leguen el que consideren oportú, abans que les administracions convocants acorden quina sol·licitud considerar-ne.  
5. Termini de presentació  
El termini de presentació de sol·licituds, serà des de l'entrada en vigor de aquesta Ordre fins el dia 31 de juliol de 1996, inclòs aquest.  
6. Avaluació i selecció  
6.1. El procés d'avaluació s'efectuarà atenent els criteris següents:  
a) La incidència que en la investigació i el desplegament científic i tècnic de la Comunitat Valenciana puga tenir la disponibilitat dels equips de què es tracte, així com l'impacte socioeconòmic a la Comunitat Valenciana dels programes d'investigació a desplegar-hi.  
b) La qualitat cientificotècnica dels investigadors que donen suport a la sol·licitud i la trajectòria comú d'aquests, avalada pel finançament de projectes i contractes d'investigació.  
c) L'adequació dels recursos financers previstos als objectius que es proposen, sent un factor de preferència el cofinançament acreditat de l'entitat sol·licitant o d'altres entitats públiques o privades, en especial si aquest correspon a empreses del sector productiu valencià. Les sol·licituds l'import de les quals supere clarament el cost real de la inversió necessària seran desestimades, exigint-se, per tant, congruència pressupostària.  
d) L'adequació de l'equip sol·licitat a les necessitats de les investigacions ja iniciades o projectades.  
e) Que l'equip sol·licitat siga, preferentment, d'ús conjunt per diferents grups d'investigadors, departaments, instituts o centres d'investigació, així com la possibilitat explicitada i justificada de servei als sectors socioeconòmics interessats.  
f) Que la seua adquisició no supose duplicitat injustificada respecte dels mitjans ja existents a la Comunitat Valenciana. En aquest cas, s'exclouran de la convocatòria totes aquelles sol·licituds que no es justifiquen adequadament.  
g) Grau de viabilitat de la proposta plantejada. L'obtenció d'una valoració global inviable serà causa de denegació de l'ajuda.  
La valoració dels criteris b), c), d), e) i g) es farà mitjançant un procés que s'encarregarà a avaluadors externs, de l'Agencia Nacional de Evaluación i Prospectiva. La valoració de la resta dels criteris expressats en aquest punt serà realitzada per la Comissió Gestora del Pla. El valor relatiu de cada un dels criteris requerirà informe del Consell de Política Científica i Tecnològica de la Generalitat Valenciana, que podrà demanar qualsevol assessorament que conduïsca a una encertada proposta de distribució dels fons dedicats a aquesta convocatòria.  
6.2. Atesa l'avaluació de les sol·licituds, la proposta de selecció de beneficiaris serà realitzada per la Comissió Gestora del Pla Valencià de Ciència i Tecnologia.  
7. Resolució  
7.1. La concessió o denegació de les sol·licituds es farà, en aplicació dels criteris establerts en les presents bases i d'altres disposicions concordants.  
7.2. El no ajustar-se als termes de la convocatòria, així com l'ocultació de dades, l'alteració o qualsevol manipulació de la informació sol·licitada serà causa de desestimació de la proposta, sense perjudici d'altres accions a què, si s'escau, pertocara d'acord amb la legislació vigent.  
7.3. La resolució s'haurà de dictar durant el quart trimestre d'aquest exercici de 1996.  
8. Obligacions  
8.1. L'acceptació de les ajudes per part dels beneficiaris implica la subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.  
8.2. Els beneficiaris de les ajudes per a equipament d'infraestructura cientificotècnica estaran obligats a adquirir i instal·lar l'equipament objecte de l'ajuda en el termini previst en el punt 3.3 d'aquestes bases. Sense perjudici de les altres normes vigents sobre això, i de les especificades en les presents bases, per a justificar l'ús de les ajudes o subvencions concedides, els beneficiaris presentaran en el Servei de Política Científica de la Direcció General d'Ensenyaments Universitaris i Investigació tots els justificants de despesa i la corresponent acta de recepció que acredite el bon funcionament dels equips adquirits, d'acord amb les instruccions que específicament dicte la directora general d'Ensenyaments Universitaris i Investigació. Cas contrari, el beneficiari haurà de tornar l'import de l'ajuda. Així mateix, quan pel pagament d'altres subvencions es cobrira l'import parcial o total de la despesa que suposa l'equipament, s'estarà obligat a la devolució de la resta, o del total, respectivament, de l'ajuda concedida.  
8.3. L'ús de la subvenció concedida es realitzarà d'acord amb les normes generals que regulen les despeses de les entitats beneficiàries i, si s'escau, d'acord amb les directrius de la Comissió Gestora del Pla. Al mateix temps, es justificarà mitjançant l'acompliment de les normes que sobre el seu seguiment cientificotècnic estableix l'apartat novè de les presents bases.  
8.4. L'equipament adquirit amb càrrec a aquesta convocatòria romandrà en propietat de les entitats beneficiàries, que es comprometen a proveir la infraestructura material i humana necessària per a la instal·lació, correcte funcionament i el seu manteniment, així com acomplir amb el que estableix el corresponent reglament d'usuaris, que haurà de facilitar l'accés a l'equipament a d'altres membres de la comunitat científica.  
8.5. Els beneficiaris hauran de fer constar en les memòries anuals que es redacten, així com en els treballs realitzats amb els equipaments subvencionats, el patrocini de la Conselleria de Cultura, Educació i Ciència en el marc del Pla Valencià de Ciència i Tecnologia.  
8.6. L'entitat beneficiaria haurà d'acreditar, si s'escau, prèviament el cobrament de les ajudes, que es troba al corrent de les seues obligacions tributàries i de la Seguretat Social, d'acord amb l'article 47.7 de la Llei d'Hisenda Pública de la Generalitat Valenciana i l'Ordre de 30 de maig de 1996 de la Conselleria d'Economia i Hisenda, sobre la forma d'acreditar els beneficiaris de subvencions l'exigència prevista a l'esmentat article 47.7.  
8.7. A més, quan els beneficiaris siguen entitats privades, la garantia que s'exigirà en la resolució d'adjudicació, pel que fa a la bestreta de subvenció, serà un aval bancari, per l'import total de la subvenció concedida.  
9. Seguiment  
9.1. El seguiment cientificotècnic de les ajudes concedides és competència de la Comissió Gestora del Pla Valencià de Ciència i Tecnologia, que establirà els procediments adequats per a això i podrà designar també els òrgans o comissions que considere escaients per a fer-ho.  
9.2. Es podrà sol·licitar la presentació de la informació complementària que es considere necessària per al seguiment.  
9.3. Si com a resultat del seguiment s'observara l'incompliment dels objectius previstos o de les obligacions establertes en aquestes bases podran proposar-se les accions legals que calguen.  
9.4. Del resultat del seguiment s'informarà l'entitat beneficiària i l'investigador principal.  
10. Inventari  
L'actualització de l'inventari d'equipament científic de les universitats i centres d'investigació a què fa referència l'apartat quart d'aquestes bases es confeccionarà incloent-hi les dades següents de cada equip individual:  
nom de l'equip  
marc/model/subministrador  
departament/centre/servei (localitat)  
any d'adquisició  
preu d'adquisició  
estat de l'equip (no obsolet/obsolet)  
possibilitats d'ús (en ús/fora d'ús)  
camps d'aplicació segons codi UNESCO.  
Aquesta documentació serà aportada en suport magnètic, en qualsevol aplicació baix l'entorn Windows.  
ANNEX II  
Bases de la convocatòria del programa de projectes d'investigació científica i desplegament tecnològic, Generalitat Valenciana  
1. Objecte  
L'objecte de aquesta convocatòria és contribuir a dinamitzar les activitats d'investigació i desplegament tecnològic en les universitats, centres d'investigació del CSIC i altres entitats d'investigació públiques o privades amb personalitat jurídica pròpia, que no tinguen finalitat lucrativa, i estiguen radicades, en tots els casos, a la Comunitat Valenciana, mitjançant quatre tipus d'accions:  
Acció tipus A:  
Concessió de noves ajudes (pròrrogues), si escau, per a la realització de projectes d'Investigació Científica i Desplegament Tecnològic, Generalitat Valenciana, aprovats per raó de convocatòries anteriors.  
Acció tipus B:  
Concessió d'ajudes per a la realització de nous projectes d'Investigació Científica i Desplegament Tecnològic, Generalitat Valenciana, dins dels plans sectorials de Recursos Naturals i Turisme (àrea de Turisme) i d'Estudis Econòmics i Socials, en l'àmbit de les àrees temàtiques descrites en l'annex XII a aquesta convocatòria.   
Acció tipus C:  
Concessió d'ajudes per a la realització de nous projectes d'Investigació Científica i Desplegament Tecnològic, Generalitat Valenciana, per a Grups d'Investigació Emergents, dins dels plans sectorials Agroalimentari, de Ciències de la Natura i Tecnologies Industrials, de Recursos Naturals i Turisme, i de Ciències de la Vida i de la Salut. Mitjançant aquesta acció es pretén específicament ajudar la consolidació dels grups d'investigació emergents. Per a això, les ajudes financeres que s'hi estableixen es destinaran al desenvolupament d'un projecte conjunt entre un grup que no haja gaudit de finançament competitiu (emergent) i altre grup l'investigador principal del qual ho haja estat de, al menys, dos projectes d'investigació, Generalitat Valenciana, i/o d'altres convocatòries públiques homologables. Als membres del grup emergent se'ls exigeix dedicació completa i una mida mínima de 2,4 EJC.  
Acció tipus D:  
Concessió d'ajudes per a la realització de nous projectes Coordinats d'Investigació Científica i Desplegament Tecnològic, Generalitat Valenciana, per a Grups d'Investigació Consolidats, dins del Pla Horitzontal de Recursos Complementaris per a la Investigació. Mitjançant aquesta acció es pretén específicament afavorir la interacció multidisciplinar entre grups consolidats, amb projectes en curs, sempre que plantegen l'obtenció d'objectius comuns complementaris, d'interés per al Pla Valencià de Ciència i Tecnologia, que siguen diferents dels seus respectius projectes, i que necessiten de fons addicionals per a coordinar-se en funció de la seua distància física i/o diversitat de cada grup.  
Als efectes descrits en les Accions tipus C i tipus D, es considerarà grup consolidat el que haja disposat de subvencions per a la realització de, com a mínim, dos projectes d'investigació, com a resultat de la concurrència competitiva a qualsevol convocatòria finançada amb fons públics que tinga característiques homologables a la de la Generalitat Valenciana.  
2. Beneficiaris  
2.1. Podran ser universitats, centres d'investigació del CSIC o d'altres entitats públiques o privades d'investigació amb personalitat jurídica pròpia, que no tinguen finalitat lucrativa, radicades, en tots els casos, a la Comunitat Valenciana.  
2.2. Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria i els seus representants legals hauran de tenir capacitat suficient d'obrar i no trobar-se inhabilitats per a l'obtenció de subvencions públiques o per a contractar amb l'Estat o d'altres ens públics.  
3. Caràcter de les ajudes  
3.1. Les subvencions podran finançar totalment o parcialment el pressupost presentat per a l'execució del projecte en la seua totalitat, durant un període màxim de tres anys, lliurant-se el seu import a favor de les entitats amb personalitat jurídica pròpia descrites en l'apartat segon d'aquestes bases en les quals els sol·licitants estiguen integrats per a la seua inclusió en els respectius pressupostos, d'acord amb la legislació vigent.  
En el cas de projectes interinstitucionals, per a la definició dels quals s'hagen delimitat subprojectes, les respectives subvencions es lliuraran a les corresponents entitats d'investigació d'adscripció dels investigadors principals dels subprojectes.  
3.2. La quantia de les ajudes o subvencions es determinarà en cada cas d'acord amb els criteris d'avaluació i de les disponibilitats pressupostàries.  
Sense perjudici del que s'ha dit abans, la quantia de les ajudes per a l'adquisició de material científic inventariable, en el supòsit de sol·licitar-se, no podrà ultrapassar la quantitat de 5.000.000 de pessetes. S'exceptuen d'aquesta limitació, si s'escau, les ajudes referides a pròrrogues de projectes aprovats per raó de convocatòries anteriors (Acció tipus A), per a les quals es tindrà en consideració la sol·licitud original presentada quan pertocava a la corresponent convocatòria.  
En el cas de les Accions tipus D la quantitat total de l'ajuda no podrà ultrapassar la quantitat de 8.000.000 de pessetes.  
3.3. Els sol·licitants hauran de tenir en compte que una quantitat addicional, equivalent al 10% de les ajudes que es concedisquen per a l'execució del projecte en cada anualitat, es destinarà a l'entitat en la qual estiga integrat l'investigador principal o, si s'escau, els responsables dels subprojectes, com a ajuda institucional als centres d'acollida dels projectes. L'esmentada ajuda institucional està destinada a sufragar les despeses generals de manteniment ocasionades a les corresponents entitats per la investigació projectada. L'investigador principal haurà de comptar-hi a l'hora d'elaborar el pressupost del projecte, reflectint en l'imprès de sol·licitud la quantitat exacta per a cada anualitat.  
3.4. Sense perjudici de tot l'anterior, les ajudes destinades a finançar la realització dels projectes d'Investigació tenen les característiques següents:  
a) Quan la sol·licitud incloga l'adquisició d'equipament de caràcter cientificotècnic, les peticions s'hauran de referir necessàriament a l'adquisició d'equipament científic en general (material inventariable) imprescindible per al desplegament de les investigacions previstes o, si s'escau, de material complementari d'equipament ja existent. En cap cas es podran formular peticions referides a obres de remodelació, condicionament, millora o establiment de noves instal·lacions, a l'adquisició d'equipament informàtic de gestió administrativa ni a la subscripció a publicacions periòdiques.  
b) Les ajudes concedides es notificaran a l'interessat i en la resolució d'adjudicació figuraran les quantitats corresponents a la primera anualitat, és a dir, les que se sufragaran amb càrrec a la línia pressupostària que figura en la disposició tercera d'aquesta convocatòria. Així mateix podran aparèixer, a títol indicatiu, les quantitats corresponents a les demés anualitats, si s'escau, sense perjudici del límit de les consignacions pressupostaries de l'exercici corresponent a cada any de renovació. La data d'inici del projecte s'indicarà en la resolució d'adjudicació.  
Es lliuraran les quantitats corresponents a l'esmentat primer període d'execució del projecte per endavant a favor de les entitats beneficiàries, descrites en l'apartat 2 d'aquestes bases, en les quals els sol·licitants seleccionats es troben integrats, per a la seua inclusió en els seus pressupostos, segons allò que disposa l'article 31.4.a) de la Llei 9/1995, de la Generalitat Valenciana, de Pressupostos per a 1996. Sense perjudici de les altres normes vigents sobre això, i de les especificades en les presents bases, per a justificar l'ús de les ajudes o subvencions concedides, les entitats beneficiàries presentaran al Servei de Política Científica de la Direcció General d'Ensenyaments Universitaris i Investigació tots els justificants de despesa i, si s'escau, la corresponent acta de recepció que acredite el bon funcionament dels equips adquirits, d'acord amb les instruccions que específicament dicte la directora general d'Ensenyaments Universitaris i Investigació, el qual podrà demanar la presentació de la informació complementària que es considere necessària per al seguiment de l'ajuda o verificar "in situ" qualsevol aspecte relacionat amb la sol·licitud subvencionada.  
c) Els pressupostos dels projectes no podran contemplar, en cap cas, retribucions de personal investigador vinculat estatutàriament o contractualment als ens descrits en el punt 2 d'aquesta convocatòria.  
d) Les ajudes es podran prorrogar per dos anys més fins completar un màxim de 3 anys naturals, en la forma i en els terminis que així s'establisquen per a la convocatòria de renovació de projectes d'investigació (Accions de tipus A). L'execució es farà de forma ininterrompuda, per anualitats comptades a partir de la data que s'indique en la resolució. S'entendrà que tot beneficiari que no acomplisca amb les obligacions especificades en l'apartat novè d'aquestes bases renúncia a la subvenció. Aquest extrem s'haurà de comunicar a la directora general d'Ensenyaments Universitaris i Investigació per l'investigador principal del projecte.  
e) La concessió i l'aprofitament d'aquestes ajudes no implica cap compromís pel que fa a la posterior incorporació dels possibles interessats a la plantilla de la universitat o centre de destinació ni, en cap cas, relació contractual de qualsevol dels integrants del grup d'investigació amb la Generalitat Valenciana.  
4. Sol·licituds i documentació   
4.1. Podran presentar sol·licituds, com a investigadors principals, les persones físiques amb plena capacitat investigadora vinculades per relació funcionarial o laboral amb alguna de les entitats esmentades en l'apartat 2. Tot això d'acord amb les següents especificacions:  
a) L'investigador principal del projecte haurà d'estar necessàriament adscrit a alguna entitat de les esmentades anteriorment i no podrà figurar-hi en més d'una sol·licitud corresponent a accions incloses en aquest annex. Així mateix, haurà de romandre en servei actiu o ser professor emèrit de l'entitat sol·licitant durant el període d'execució del projecte.  
b) Almenys el 50% dels membres de l'equip que subscriu el projecte d'investigació haurà de ser personal docent i/o investigador vinculat com a funcionari o contractualment a la pròpia entitat sol·licitant, o ser becari d'investigació adscrit a aquesta. En cas de projectes interinstitucionals coordinats, aquesta norma és també aplicable a cada un dels subprojectes.  
Es podrà incloure en l'equip d'investigació personal la relació de servei del qual amb entitats d'investigació distintes de la sol·licitant siga la descrita en el paràgraf primer d'aquest punt. La inclusió d'altre personal investigador requerirà autorització explícita de la directora general d'Ensenyaments Universitaris i Investigació.  
c) En cap cas podrà aparèixer el mateix investigador com a peticionari en més de dues sol·licituds d'ajudes per a les accions descrites en aquest annex. Si les sol·licituds es refereixen a accions de tipus C o D, en cap cas podrà aparèixer el mateix investigador com a peticionari en més d'una.  
4.2. Les sol·licituds, prèvia autorització preceptiva del vicerector d'Investigació o director de l'organisme sol·licitant i adreçades a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32 València (46574). La presentació de les sol·licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
4.3. Els models d'impresos informatitzats-normalitzats es podran obtenir en l'oficina d'informació de la Conselleria de Cultura, Educació i Ciència, avinguda de Campanar, 32 València (46080), en els vicerectorats d'Investigació de les universitats públiques valencianes i en la delegació del CSIC per a la Comunitat Valenciana.  
4.4. Els impresos de sol·licitud, original i còpia completa conformada per la institució que proposa, hauran d'adjuntar la documentació següent:  
a) Sol·licitud d'ajuda, on s'incloguen dades d'identificació del projecte, en la forma que s'estableix en l'imprès normalitzat corresponent. En aquest imprès es relacionarà el personal investigador que intervé en el projecte, indicant la dedicació horària al projecte i conformitat de l'interessat acreditada amb la seua firma. A aquest imprès s'acompanyarà còpia del DNI o passaport, si s'escau, de tots els membres de l'equip.  
En el cas de projectes interinstitucionals, per a la definició dels quals s'hagen delimitat subprojectes, es repetirà aquest document per a cada un dels subprojectes.  
b) Memòria del projecte, redactada en imprès normalitzat corresponent.  
Cas de sol·licitar l'adquisició d'equipament de caràcter cientificotècnic amb càrrec al projecte, s'haurà d'acomplir l'apartat corresponent de l'esmentada memòria d'acord amb les especificacions següents:  
- Descripció de l'equip que se sol·licita i justificació de la seua necessitat amb relació a la investigació en curs o projectada, indicant el pla d'ús previst i dels pressupostos contrastats i factura proforma.  
- Certificat de la universitat o centre d'investigació corresponent sobre l'existència o absència d'equips iguals o similars en aquests centres.  
c) Currículum de cada un dels investigadors que participen en el projecte, segons imprès normalitzat corresponent, o adaptació informàtica amb idèntica estructura i contingut. Els becaris d'investigació adjuntaran, a més, la corresponent credencial de beca, tret del cas en què la beca haja estat concedida per la Conselleria de Cultura, Educació i Ciència de la Generalitat Valenciana.  
d) Si s'escau, s'expressarà en aquest document la relació que guarda l'activitat d'investigació amb acords de cooperació científica i tècnica nacional o internacional, sempre que estiguen acollits a algun marc institucional (la qual cosa s'acreditarà documentalment), segons imprès normalitzat corresponent.  
e) Un sobre normalitzat, franquejat i adequadament emplenat, amb les dades postals de l'investigador principal, a l'efecte de justificació de recepció.  
f) Els projectes que impliquen la investigació en humans o la utilització de mostres d'origen humà, així com les que de les quals previsiblement es puguen derivar impactes ambientals de consideració, hauran d'acompanyar un document de la comissió ètica o d'assaigs clínics del centre on es realitzarà la investigació mitjançant el qual se certifique que l'esmentat estudi s'ajusta a les normes deontològiques establertes per a aquestes investigacions.  
g) Els grups consolidats que es vulguen acollir a Accions de tipus C o D hauran d'aportar, a més, còpia dels projectes d'investigació que avalen la seua condició de consolidats, així com de les corresponents notificacions de concessió, i haurà d'explicitar-s'hi l'entitat financera, el termini de durada dels projectes i el període de vigència que els resta.   
Només excepcionalment, i en casos degudament justificats, es podran atendre sol·licituds de grups que, tot i haver disposat prèviament de subvencions per a la realització de, com a mínim dos projectes d'investigació com a resultat del seu concurs competitiu a qualsevol convocatòria finançada amb fons públics que tinga característiques homologables a la de la Generalitat Valenciana, no disposen de finançament confirmat en el moment de formalitzar la sol·licitud.  
h) Cas que la sol·licitud faça referència a l'adjudicació de noves ajudes per a la realització de projectes d'Investigació Científica i Desplegament Tecnològic, Generalitat Valenciana, aprovats per raó de convocatòries anteriors (Acció de tipus A), l'investigador principal haurà d'emplenar únicament imprès simplificat de progrés del projecte, habilitat amb aquesta finalitat, i que li serà tramés per la directora general d'Ensenyaments Universitaris i Investigació, i adjuntar una còpia de totes les publicacions relacionades a l'informe, producte del desenvolupament del projecte d'investigació.  
5. Termini de presentació  
El termini de presentació de sol·licituds per a les Accions tipus B, C i D serà des de l'entrada en vigor de aquesta Ordre fins el dia 31 de juliol de 1996, inclòs aquest.  
En el cas que la sol·licitud es referisca a l'adjudicació de noves ajudes per a la realització de projectes d'Investigació Científica i Desplegament Tecnològic, Generalitat Valenciana, aprovats per raó de convocatòries anteriors (Acció de tipus A), l'esmentat informe de progrés haurà de ser tramés abans del 30 de setembre de 1996.  
6. Avaluació  
6.1. Les sol·licituds s'avaluaran tenint en compte els criteris següents:  
a) Valoració de l'equip investigador: qualitat cientificotècnica de l'investigador principal i de la resta de l'equip investigador.  
b) L'adequació de la mida (equivalent a jornada completa -EJC-) i de la composició de l'equip investigador a les finalitats del projecte.  
Tant la fragmentació injustificada de grups ja existents com la formació d'altres artificialment grans, que incloguen personal amb poca o nul·la vinculació real al projecte d'investigació, podran ser considerats motius de denegació de les sol·licituds en què concórreguen aquestes circumstàncies. No s'inclouran investigadors o assessors sense dedicació horària real al projecte.  
El EJC de cada projecte es calcularà sumant les hores de dedicació setmanal compromeses per cada un dels participants i dividint-la per 40.  
A l'hora del còmput efectiu de l'EJC no podran incloure's en el projecte hores de dedicació ja compromeses en altres projectes d'investigació finançats amb fons públics. Amb aquesta finalitat, sí es consideraran disponibles les dedicacions incloses, si s'escau, en projectes finançats per la Unió Europea.   
Els components de grups consolidats que presenten sol·licituds d'ajudes per a les Accions tipus C i D resten eximits d'incompatibilitat de dedicació horària als únics efectes de les esmentades sol·licituds.  
Tots els components dels equips que participen en Accions tipus B hauran de dedicar a la realització del projecte un mínim de vint hores/setmana. Als components del grup emergent que participen en les Accions tipus C se'ls exigirà dedicació completa. Les esmentades dedicacions s'hauran de justificar al departament o centre per al qual se sol·licità l'ajuda, i serà necessari per a qualsevol canvi, l'autorització de la Comissió Gestora del Pla Valencià de Ciència i Tecnologia. Això sense perjudici de les normes vigents sobre la jornada laboral dels membres dels esmentats equips i les seues incompatibilitats.  
El nombre mínim de EJC que s'exigirà per a atendre les sol·licituds d'acord amb la classe de l'Acció considerada serà fixat de la forma següent:  
Tipus A: Els EJC que restaren establerts en l'Ordre de 3 de juny de 1994 i en l'Ordre de 18 de maig de 1995, en virtut de les quals s'aprovà la vigència del projecte la pròrroga del qual se sol·licita.  
Tipus B: 2,4 EJC. Aquest càlcul no afecta als projectes dels sectors d'Arqueologia i Paleontologia ni als de Museus i Belles Arts.  
Tipus C: el grup emergent que participe en aquesta Acció haurà de tenir una mida mínima de 2,4 EJC.  
c) Adequació dels recursos financers previstos als objectius que es proposen. Podran ser denegades les sol·licituds de projectes el pressupost dels quals siga considerat desmesurat en el procés d'avaluació.  
d) Grau de viabilitat de la proposta. L'obtenció d'una valoració global d'inviable per al projecte d'investigació serà causa de denegació.  
e) Impacte socioeconòmic a la Comunitat Valenciana de la proposta presentada, amb especial atenció a les possibles aportacions de la proposta a l'articulació del sistema de ciència i tecnologia amb el sistema productiu.  
f) Interés cientificotècnic de les investigacions per a la Comunitat Valenciana.  
6.2. La valoració dels esmentats criteris es farà mitjançant un procés que s'encarregarà a avaluadors externs, de l'Agencia Nacional de Evaluación y Prospectiva, per als criteris a), b), c) i d) . La valoració de la resta dels criteris expressats en aquest punt, que serà efectuada per la Comissió Gestora del Pla Valencià de Ciència i Tecnologia. El valor relatiu de cada un dels criteris requerirà informe del Consell de Política Científica i Tecnològica de la Generalitat Valenciana, que podrà demanar qualsevol assessorament que conduïsca a una encertada proposta de distribució dels fons dedicats a aquesta convocatòria.  
6.3. En el procés d'avaluació es podran suggerir als sol·licitants modificacions tendents a una major clarificació o adequació del contingut de les seues propostes.  
Es donarà prioritat als projectes d'investigació elaborats per equips de caràcter multidisciplinar i/o interinstitucional, especialment els que contribuïsquen a vincular-hi centres situats en el territori de la Comunitat Valenciana, i es valorarà el compromís de cofinançament que s'haja obtingut per part del grup d'investigació sol·licitant, apreciant, també, el plantejament d'activitats de responsabilitat compartida de caràcter científic i econòmic.  
6.4. La Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, a fi d'optimitzar els recursos disponibles, podrà establir límits modulars al finançament dels projectes, tot atenent tant la seua temàtica com la composició dels equips investigadors.  
6.5. Sense perjudici del dit abans, cas de les accions de tipus A, atesos els informes de progrés i seguiment del projecte, la Comissió Gestora del Pla Valencià de Ciència i Tecnologia valorarà la sol·licitud de continuïtat del projecte.  
6.6. El no ajustar-se als termes de la convocatòria, així com amagar dades, l'alteració o qualsevol manipulació de la informació sol·licitada serà causa de desestimació de la proposta, sense perjudici del que disposa la Llei d'Hisenda Pública de la Generalitat Valenciana.  
7. Resolució  
La resolució s'haurà de dictar durant el segon semestre d'aquest exercici de 1996.  
La directora general d'Ensenyaments Universitaris i Investigació tindrà la facultat d'interpretar tots els dubtes que sorgisquen de l'aplicació d'aquestes bases, així com la d'entrevistar els responsables del projecte d'investigació quan ho considere oportú.  
8. Obligacions  
8.1 L'acceptació de les ajudes per part dels adjudicataris implica la subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana. També, implica la de les normes fixades en aquesta convocatòria, així com les que sobre el seu seguiment cientificotècnic estableix l'apartat novè de les presents bases.  
8.2. En acceptar les ajudes incloses en aquesta convocatòria, les entitats beneficiàries es comprometen a vetllar per una adequada acollida de l'equip d'investigació sol·licitant i a facilitar-li els mitjans per al desenvolupament de les activitats proposades.  
8.3. Per a la justificació financera de les ajudes, les entitats beneficiàries presentaran al Servei de Política Científica de la Direcció General d'Ensenyaments Universitaris i Investigació, a través del corresponent vicerectorat d'investigació, els justificants de despesa corrent dins del primer trimestre després de la finalització de l'anualitat corresponent.  
8.4. Si la sol·licitud implicava l'adquisició d'equipament de caràcter cientificotècnic, les entitats beneficiàries hauran de materialitzar-la necessàriament durant els primers nou mesos comptats a partir de la data de la publicació de la resolució de beneficiaris d'aquestes ajudes al Diari Oficial de la Generalitat Valenciana.   
8.5. La universitat o centre receptor haurà d'acreditar, si s'escau, prèviament el cobrament de les ajudes, que es troben al corrent de les seues obligacions tributàries i de la Seguretat Social, d'acord amb l'article 47.7 de la Llei d'Hisenda Pública de la Generalitat Valenciana i l'Ordre de 30 de maig de 1996 de la Conselleria d'Economia i Hisenda, sobre la forma d'acreditar els beneficiaris de subvencions l'exigència prevista a l'esmentat article 47.7.  
8.6. A més, quan els beneficiaris siguen entitats privades, la garantia que s'exigirà en la resolució d'adjudicació, pel que fa a la bestreta de subvenció, serà un aval bancari, per l'import total de la subvenció concedida.  
Així mateix, els beneficiaris estan obligats a:  
- Executar i justificar l'adquisició de l'equipament dins del termini previst en els punts 8.3 i 8.4 Amb aquesta finalitat, i dins de l'esmentat termini, trametran al Servei de Política Científica de la Direcció General d'Ensenyaments Universitaris i Investigació la justificació documental de la seua adquisició acompanyada, si escau, de l'acta de recepció mitjançant la que s'acredite el bon funcionament dels equips adquirits, d'acord amb el que preveu l'apartat 3.4.b) d'aquestes bases.  
- Fer constar en les memòries anuals que es redacten, així com en els treballs realitzats amb els equipaments subvencionats, el patrocini de la Conselleria de Cultura, Educació i Ciència en el marc del Pla Valencià de Ciència i Tecnologia.  
- L'equipament cientificotècnic adquirit per raó d'aquesta convocatòria serà propietat de la universitat o del centre d'investigació corresponent, i s'haurà d'incloure en l'inventari general, d'acord amb el que indica l'apartat deu d'aquestes bases i fent constar-hi que la seua adquisició ha estat subvencionada per la Conselleria de Cultura, Educació i Ciència en el marc del Pla Valencià de Ciència i Tecnologia.  
8.7. L'investigador principal haurà de vetllar per l'acompliment amb aprofitament de les distintes etapes del pla de treball proposat, dedicant-s'hi d'acord amb les normes pròpies del departament o centre on es duga a terme.  
8.8. De la mateixa manera, en qualsevol publicació resultant del desplegament del projecte, haurà de fer constar que aquesta ha estat realitzada mitjançant una ajuda de la Conselleria de Cultura, Educació i Ciència en el marc del Pla Valencià de Ciència i Tecnologia, així com el nombre de referència assignat a l'acció. També, s'haurà de trametre a la Direcció General d'Ensenyaments Universitaris i Investigació un exemplar d'aquesta, junt amb l'informe de progrés i seguiment referit a l'apartat 4.4.h) d'aquestes bases.  
8.9. En cas d'incompliment d'alguna de les obligacions indicades, la directora general d'Ensenyaments Universitaris i Investigació, a proposta de la Comissió Gestora del Pla Valencià de Ciència i Tecnologia podrà revocar la concessió de l'ajuda, així com procurar la devolució de les quantitats percebudes.  
8.10. Les sol·licituds de renúncia al projecte portaran el vistiplau del vicerector d'investigació de la universitat o del director del centre d'investigació corresponent. La directora general d'Ensenyaments Universitaris i Investigació autoritzarà expressament aquesta circumstància, i podrà reclamar la devolució, total o parcial, de les quantitats rebudes.  
9. Seguiment  
9.1. El seguiment cientificotècnic de les ajudes concedides és competència de la Comissió Gestora del Pla Valencià de Ciència i Tecnologia, que establirà els procediments adequats per a això i podrà designar també els òrgans o comissions que considere oportú per a realitzar-lo.  
9.2. Sense perjudici del que s'ha dit abans, durant l'anualitat, i també després de finalitzada l'execució del projecte, s'haurà de trametre a la directora general d'Ensenyaments Universitaris i Investigació, en imprès que s'habilite amb aquesta finalitat, un informe de seguiment, elaborat per l'investigador principal, sobre la tasca realitzada, on haurà de figurar, si s'escau, el vistiplau del vicerector d'investigació de la universitat corresponent, o del director del centre d'investigació.  
9.3. En els casos en què es considere convenient, es podrà demanar la presentació de la informació complementària que es considere oportuna.  
9.4. Si com a resultat del seguiment s'observara l'incompliment dels objectius previstos o de les obligacions establertes en aquestes bases podran proposar-se les accions legals que calguen.  
9.5. Del resultat del seguiment s'informarà l'entitat beneficiària i l'investigador principal.  
9.6. En qualsevol moment es podran incorporar nous membres a l'equip d'investigació. No obstant això, la formalització de la incorporació per part de la directora general d'Ensenyaments Universitaris i Investigació, només es farà, si escau, amb ocasió del següent informe anual. Per a això s'adjuntarà a la sol·licitud d'incorporació, amb el currículum, còpia del DNI o passaport, si s'escau, i la conformitat del nou membre de l'equip d'investigació, indicant el nombre d'hores setmanals de dedicació al projecte que compromet. Aquestes incorporacions no donaran lloc a increments sobre el pressupost concedit.  
- Així mateix, només en casos molt justificats es concedirà la baixa com a membres de l'equip investigador. La sol·licitud haurà de fer-se constar arran del següent informe anual, amb la conformitat de l'interessat i adjuntant les causes al·legades. La intenció de participació en un altre projecte d'investigació no serà causa de concessió de baixa.  
- Cas de ser concedides les altes i/o baixes per part de la directora general d'Ensenyaments Universitaris i Investigació, aquestes li seran comunicades a l'investigador principal.  
10. Inventari  
10.1. L'actualització de l'inventari d'equipament científic de les universitats i centres d'investigació a què fa referència l'apartat 8 d'aquestes bases es confeccionarà incloent les dades següents de cada equip individual:  
nom de l'equip  
marca/model/subministrador  
departament/centre/servei (localitat)  
any d'adquisició  
preu d'adquisició  
camps d'aplicació segons el codi UNESCO.  
Aquesta documentació serà aportada en suport magnètic, en qualsevol aplicació baix l'entorn Windows.  
10.2. Les universitats i centres d'investigació que concórreguen a la convocatòria de concessió d'ajudes financeres per a l'adquisició d'infraestructura de caràcter cientificotècnic, contemplada a l'annex I a aquesta Ordre, estaran exemptes de la presentació de la documentació requerida a l'apartat anterior.  
ANNEX III  
Bases de la convocatòria del Programa de Difusió dels Resultats de la Investigació  
1. Objecte  
L'objecte d'aquesta convocatòria és contribuir a incrementar el rendiment social de les activitats d'investigació i desplegament tecnològic realitzades en les universitats, centres d'investigació del CSIC i d'altres entitats d'investigació públiques o privades amb personalitat jurídica pròpia, que no tinguen finalitat de guany, i estiguen radicades, en tots els casos, a la Comunitat Valenciana, mitjançant dos tipus d'accions:  
Acció tipus A:  
Concessió d'ajudes per a la realització de projectes destinats al desplegament de Mòduls Educatius. Per a això, les ajudes que s'estableixen, i que van adreçades a grups d'investigació consolidats, es destinaran a sufragar les despeses d'elaboració de mòduls educatius, basats en investigacions finalitzades desenvolupades per equips valencians, que puguen ser utilitzats en els ensenyaments corresponents als batxillerats i als cicles formatius de la Formació Professional. Mitjançant d'aquesta acció es pretén contribuir a integrar la cultura cientificotècnica en el sistema de valors educatius, motivant la valoració social per la ciència en les etapes vitals més apropiades, les de formació.  
Acció tipus B:   
Concessió d'ajudes per a la realització de projectes destinats a la Difusió i Transferència dels Resultats de la Investigació. A través d'aquesta acció es pretén potenciar la difusió de coneixements i tecnologies entre els diferents agents del sistema cientificotècnic, a fi d'afavorir una utilització més àmplia i eficaç dels resultats de la investigació en els sectors productius i socials. Específicament, es pretén fomentar la consolidació d'estructures i mecanismes d'interfase entre els distints sectors del sistema mitjançant el suport d'iniciatives que faciliten la seua comunicació.  
2. Beneficiaris  
2.1. Podran ser universitats, centres d'investigació del CSIC o d'altres entitats públiques o privades d'investigació amb personalitat jurídica pròpia, que no tinguen finalitat de guany, radicades, en tots els casos, a la Comunitat Valenciana.  
2.2. Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria i els seus representants legals hauran de tenir capacitat suficient d'obrar i no trobar-se inhabilitats per a l'obtenció de subvencions públiques o per a contractar amb l'estat o d'altres ens públics.  
3. Caràcter de les ajudes  
3.1. Les subvencions podran finançar totalment o parcialment el pressupost presentat per a l'execució del projecte, durant un període d'un any, lliurant-se el seu import a favor de les entitats amb personalitat jurídica pròpia descrites en l'apartat segon d'aquestes bases, on els sol·licitants estiguen integrats, per a la inclusió en els respectius pressupostos, d'acord amb la legislació vigent.  
En el cas de projectes interinstitucionals, per a la definició dels quals s'hagen delimitat subprojectes, les respectives subvencions es lliuraran a les corresponents entitats d'investigació d'adscripció dels investigadors principals dels subprojectes.  
3.2. La quantitat de les ajudes o subvencions es determinarà en cada cas d'acord amb els criteris d'avaluació i de les disponibilitats pressupostàries.  
En el cas de les Accions tipus A la quantitat total de l'ajuda no podrà ultrapassar la quantitat d'1.000.000 pessetes.  
En el cas de les Accions tipus B la quantitat total de l'ajuda no podrà ultrapassar la quantitat d'1.500.000 pessetes.  
3.3. Sense perjudici del dit anteriorment, les ajudes destinades a finançar la realització dels projectes tenen les característiques següents:  
a) Les ajudes concedides es notificaran a l'interessat i en la resolució d'adjudicació figurarà la quantitat inicialment assignada i corresponent a la totalitat del projecte.  
Dictada la resolució, es lliurarà el 50% de la quantitat total corresponent al període d'execució del projecte per endavant a favor de les entitats beneficiàries, descrites en l'apartat 2 d'aquestes bases, on els sol·licitants seleccionats es troben integrats, per a la seua inclusió en els seus pressupostos.  
El restant 50% de l'ajuda es lliurarà a l'entitat beneficiària després que el sol·licitant presente a la directora general d'Ensenyaments Universitaris i Investigació l'informe de progrés del projecte. L'esmentat informe, que es redactarà en imprès especialment habilitat per això, haurà de presentar-se en el termini de sis mesos comptadors a partir de la data de publicació de la resolució al Diari Oficial de la Generalitat Valenciana. Vist l'esmentat informe, la directora general d'Ensenyaments Universitaris i Investigació, a proposta de la Comissió Gestora del Pla Valencià de Ciència i Tecnologia, decidirà si escau o no efectuar el lliurament de la quantitat a què es fa referència en aquest paràgraf. Aquesta decisió serà comunicada tant a l'interessat com a l'entitat beneficiària.  
La inversió es farà d'acord amb les normes generals que regulen les despeses de les entitats beneficiàries i d'acord, si s'escau, amb les directrius de la Comissió Gestora del Pla Valencià de Ciència i Tecnologia, la qual podrà demanar la presentació de la informació complementària que es considere escaient per al seguiment de l'ajuda. Sense perjudici de les demés normes vigents al respecte, i de les especificades a les presents bases, per a justificar la destinació de les ajudes o subvencions concedides, les entitats beneficiàries trametran al Servei de Política Científica de la Direcció General d'Ensenyaments Universitaris i Investigació tots els justificants de despesa i, si escau, la corresponent acta de recepció que s'acredite el bon funcionament dels equips adquirits, d'acord amb les instruccions que específicament dicte la directora general d'Ensenyaments Universitaris i Investigació.  
b) Els pressupostos dels projectes no podran contemplar, en cap cas, despeses de personal, be retribucions de personal investigador o docent vinculat estatutàriament o contractualment als ens descrits en el punt 2 d'aquesta convocatòria, o be aquelles derivades d'altres contractes i beques d'investigació.  
c) S'entendrà que tot beneficiari que no acomplisca amb les obligacions especificades en l'apartat novè d'aquestes bases renúncia a la subvenció. Aquest punt s'haurà de comunicar a la directora general d'Ensenyaments Universitaris i Investigació per l'investigador principal del projecte.  
d) La concessió i l'aprofitament d'aquestes ajudes no implica cap compromís pel que fa a la posterior incorporació dels possibles interessats a la plantilla de la universitat o centre de destinació ni, en cap cas, relació contractual de qualsevol dels integrants del grup d'investigació amb la Generalitat Valenciana.  
4. Sol·licituds i documentació  
4.1. En el cas de les Accions tipus A, podran presentar sol·licituds, com a investigadors principals de projectes o de subprojectes, les persones físiques amb plena capacitat investigadora vinculades per relació funcionarial o laboral amb alguna de les entitats esmentades en l'apartat 2. En el cas de les Accions tipus B, a més dels anteriors, podrà presentar sol·licituds com a responsable del projecte altre personal tècnic vinculat per relació funcionarial o laboral amb alguna de les entitats esmentades en l'apartat 2. En el cas de les universitats, tot el personal tècnic estarà, necessàriament, adscrit orgànicament i funcionalment a les Oficines de Transferència dels Resultats de la Investigació (OTRI, CTT). Tot això d'acord amb les especificacions següents:  
a) Els investigadors principals de projectes o subprojectes hauran d'estar necessàriament adscrit a alguna entitat de les esmentades anteriorment. Així mateix, hauran de restar en actiu o, si s'escau, ser professors emèrits de l'entitat sol·licitant durant el període d'execució del projecte.  
b) En cap cas podrà aparèixer un mateix peticionari en més d'una sol·licitud d'ajuda per a les accions descrites en aquest annex.  
c) Tots els membres de l'equip que subscriu el projecte hauran de ser personal vinculat com a funcionari o contractualment a la pròpia entitat sol·licitant, o ser becari d'investigació adscrit a aquesta. En el cas dels projectes interinstitucionals coordinats, aquesta norma és també aplicable a cada un dels subprojectes. Es podrà incloure en l'equip d'investigació personal la relació de servei del qual amb entitats d'investigació distintes de la sol·licitant siga la descrita en el paràgraf primer d'aquest punt.  
En el cas de les Accions tipus A es valorarà positivament la inclusió en l'equip que subscriu el projecte de membres dels cossos de professorat d'ensenyament secundari, inclusió que haurà de comptar amb l'autorització preceptiva del director del centre al qual estiga adscrit aquest personal.  
En el cas de les Accions tipus B es valorarà positivament la inclusió en l'equip que subscriu el projecte, degudament acreditat, de membres d'unitats d'investigació i desenvolupament d'empreses o associacions d'investigació legalment constituïdes.  
No s'autoritzarà la participació de personal distint a l'inclòs en aquest apartat.  
4.2. Les sol·licituds, prèvia autorització del vicerector d'Investigació o director de l'organisme sol·licitant i adreçades a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46091). La presentació de les sol·licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
4.3. Els models d'impresos informatitzats-normalitzats podran obtenir-se en l'oficina d'informació de la Conselleria de Cultura, Educació i Ciència, avinguda de Campanar, 32, València (46368), en els vicerectorats d'investigació de les universitats públiques valencianes i en la delegació del CSIC per a la Comunitat Valenciana.  
4.4. Els impresos de sol·licitud, original i còpia completa conformada per la institució que proposa, hauran d'adjuntar la següent documentació:  
a) Sol·licitud d'ajuda, on s'incloguen dades d'identificació del projecte, en la forma que s'estableix en imprès normalitzat corresponent. En aquest imprès es relacionarà el personal que intervé en el projecte i s'acreditarà la conformitat de l'interessat amb la seua firma. Aquest imprès s'acompanyarà de la fotocòpia del DNI o passaport, si s'escau, de tots els membres de l'equip.  
En el cas de projectes interinstitucionals, per a la definició dels qual s'hagen delimitat subprojectes, es repetirà aquest document per cada un dels subprojectes.  
b) Memòria del projecte, redactada en imprès normalitzat corresponent.  
c) Currículum de cada un dels participants en el projecte, segons imprès normalitzat adient. Els becaris d'investigació adjuntaran la corresponent credencial de beca.  
d) Un sobre normalitzat, franquejat i emplenat correctament, amb les dades postals del responsable del projecte, per a la justificació de recepció.  
5. Termini de presentació  
El termini de presentació de sol·licituds serà des de l'entrada en vigor de aquesta Ordre fins el dia 31 de juliol de 1996, inclòs aquest.  
6. Avaluació  
6.1. Les sol·licituds s'avaluaran tenint en compte els criteris següents:  
a) Valoració de l'equip investigador: qualitat científica i/o tècnica de l'equip que subscriu el projecte, dimensió i composició. Tot això sense perjudici del que estableix el punt 4.1. sobre això.  
b) Adequació dels recursos financers previstos als objectius que s'hi proposen. Podran ser denegades les sol·licituds de projectes el pressupost dels quals siga considerat desmesurat en el procés d'avaluació.  
c) Grau de viabilitat de la proposta. L'obtenció d'una valoració global d'inviable per al projecte serà causa de denegació.  
d) Impacte socioeconòmic a la Comunitat Valenciana de la proposta presentada.  
d.1) Cas de les accions tipus A es valorarà prioritàriament la idoneïtat de la proposta formulada per a la seua possible adaptació com a material curricular en els nivells d'ensenyament secundari a fi de potenciar la formació integral de l'individu i les seues capacitats d'innovació, creativitat i versatilitat.  
d.2) Cas de les accions tipus B es valorarà prioritàriament les possibles aportacions de la proposta a l'articulació del sistema de ciència i tecnologia amb el sistema productiu valencià.  
e) Interés cientificotècnic de les investigacions per a la Comunitat Valenciana.  
6.2. La valoració dels esmentats criteris serà efectuada per la Comissió Gestora del Pla Valencià de Ciència i Tecnologia i requerirà informe del Consell de Política Científica i Tecnològica de la Generalitat Valenciana. Per a efectuar l'esmentada valoració, la Comissió Gestora podrà demandar qualsevol assessorament que permeta una encertada proposta de distribució dels fons dedicats a aquesta convocatòria.  
6.3. En el procés d'avaluació es podran suggerir als sol·licitants modificacions encaminades a una major clarificació o adequació del contingut de les seues propostes.   
6.4. La Comissió Gestora del Pla Valencià de Ciència i Tecnologia, a fi d'optimitzar els recursos disponibles, podrà establir límits modulars al finançament dels projectes, atenent tant la seua temàtica com la composició dels equips investigadors.  
6.5. El no ajustar-se als termes de la convocatòria, així com amagar dades, la seua alteració o qualsevol manipulació de la informació sol·licitada serà causa de desestimació de la proposta, sense perjudici del que disposa la Llei d'Hisenda Pública de la Generalitat Valenciana.  
7. Resolució  
La resolució s'haurà de dictar durant el segon semestre d'aquest exercici de 1996.  
La directora general d'Ensenyaments Universitaris i Investigació tindrà la facultat d'interpretar tots els dubtes que sorgisquen en l'aplicació d'aquestes bases, així com la d'entrevistar els investigadors principals del projecte d'investigació quan ho considere oportú.  
8. Obligacions  
8.1. L'acceptació de les ajudes per part dels adjudicataris implica la subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana. També, implica la de les normes fixades en aquesta convocatòria, així com les que sobre el seu seguiment cientificotècnic estableix l'apartat novè de les presents bases.  
8.2. Per a la justificació financera de les ajudes, les entitats beneficiàries presentaran al Servei de Política Científica de la Direcció General d'Ensenyaments Universitaris i Investigació els justificants de despesa corrent dins del primer trimestre després de la finalització de l'anualitat corresponent.  
8.3. Quan la sol·licitud implique l'adquisició d'equipament de caràcter cientificotècnic, les entitats beneficiàries hauran de materialitzar-la necessàriament durant els primers quatre mesos comptats a partir de la data de la publicació de la resolució de beneficiaris d'aquestes ajudes en el Diari Oficial de la Generalitat Valenciana.  
8.4. L'investigador principal del projecte haurà de vetllar per l'acompliment amb aprofitament de les distintes etapes del pla de treball proposat, dedicant-s'hi d'acord amb les normes pròpies del departament o centre on es duga a terme.  
8.5. En qualsevol publicació que resulte del desplegament del projecte, s'haurà de fer constar que aquesta ha estat realitzada mitjançant una ajuda de la Conselleria de Cultura, Educació i Ciència en el marc del Pla Valencià de Ciència i Tecnologia, així com el número de referència assignat a l'acció. També s'haurà de trametre a la Direcció General d'Ensenyaments Universitaris i Investigació un exemplar.  
8.6. Després d'acabat el projecte, l'investigador principal haurà de trametre, en imprés habilitat a l'efecte, un informe global respecte a la tasca realitzada, en el qual figurarà, si escau, el vistiplau del vicerector d'investigació de la universitat corresponen, o del director del centre d'investigació. També, haurà d'adjuntar un exemplar dels materials resultants del projecte, si de cas.  
8.7. En cas que no acomplisca alguna de les obligacions indicades, la directora general d'Ensenyaments Universitaris i Investigació, a proposta de la Comissió Gestora del Pla Valencià de Ciència i Tecnologia, podrà revocar la concessió de l'ajuda, així com demanar la devolució de les quantitats percebudes.  
9. Seguiment  
9.1. El seguiment cientificotècnic de les ajudes concedides és competència de la Comissió Gestora del Pla Valencià de Ciència i Tecnologia, que establirà els procediments adequats per a això i podrà designar també els òrgans o comissions que considere oportú per a realitzar-lo.  
9.2. Sense perjudici de tot el que s'ha dit abans, s'haurà de trametre a la directora general d'Ensenyaments Universitaris i Investigació l'informe del progrés a què fa referència el punt 3.3.a) d'aquestes bases.  
9.3. En els casos en què es considere convenient, es podrà demanar la presentació de la informació complementària que es considere oportuna.   
9.4. Si com a resultat del seguiment s'observara l'incompliment dels objectius previstos o de les obligacions establertes en aquestes bases es podran proposar les accions legals escaients.  
9.5. Del resultat del seguiment s'informarà a l'entitat beneficiària i l'investigador principal.  
ANNEX IV  
Programa d'ajudes i beques per a la formació, perfeccionament i mobilitat del personal docent i/o investigador  
Bases de la convocatòria de beques predoctorals per a la formació de personal investigador  
1. Finalitat de la convocatòria  
1.1. Aquesta convocatòria té com a finalitat principal aconseguir la formació bàsica en investigació científica i tècnica de titulats superiors universitaris que vulguen realitzar un treball original d'investigació, en una de les àrees temàtiques dels diferents plans sectorials del Pla Valencià de Ciència i Tecnologia, conduent a l'obtenció del grau de doctor. També té com a objecte donar continuïtat als processos de formació iniciats en anys anteriors mitjançant la renovació, si escau, de les beques predoctorals concedides en convocatòries precedents.  
Com a complement de l'esmentada formació, aquesta convocatòria tracta de fomentar la realització d'estades temporals dels becaris en centres d'investigació estrangers i la participació en congressos i jornades de caràcter científic i tecnològic.  
1.2. Les accions previstes en aquesta convocatòria són:  
Tipus A: Concessió de beques predoctorals de formació de personal investigador adscrites a projectes d'investigació vigents.  
Tipus B: Renovació de beques predoctorals de formació de personal investigador adjudicades en convocatòries anteriors.  
Tipus C: Concessió d'ajudes per a la realització d'estades temporals dels becaris en centres d'investigació estrangers.  
Tipus D: Concessió d'ajudes per a l'assistència a congressos i jornades de caràcter científic i tecnològic.  
2. Requisits de la sol·licitud  
2.1. Per a les accions tipus A, els beneficiaris hauran de:  
a) Tenir la nacionalitat espanyola.  
b) Estar en possessió del títol de llicenciat, enginyer o arquitecte.  
c) Realitzar el treball d'investigació proposat en una de les universitats o centres d'investigació del CSIC o d'altres entitats públiques o privades d'investigació amb personalitat jurídica pròpia que no tinguen finalitat de lucre i estiguen radicades a la Comunitat Valenciana.  
d) Estar avalat per l'investigador principal d'un projecte d'investigació en vigor de qualsevol convocatòria finançada amb fons públics que tinga característiques homologables a la de la Generalitat Valenciana.  
No podrà avalar-se més d'un becari per projecte, excepte en aquells casos on el projecte d'investigació justifique una dimensió superior als 4,0 EJC, becaris exclosos.  
No podrà concedir-se més d'un becari per cada director/s de treball d'investigació objecte de aquesta convocatòria.  
Als únics efectes de presentació de la sol·licitud, es considerarà que se satisfà aquest requisit si el projecte de referència ha estat presentat per a la seua avaluació dins de la convocatòria de projectes d'Investigació i Desplegament Tecnològic Generalitat Valenciana corresponent al present exercici de 1996 i descrita en l'annex II a aquesta ordre.  
No obstant això, ateses les peculiaritats del moment actual pel que fa a les investigacions en matèria de turisme, queden eximides d'aquest requisit les sol·licituds l'objecte de les quals siga, dins del Pla Sectorial de Recursos Naturals i Turisme, la realització d'un treball original en alguna de les àrees temàtiques que s'integren en l'esmentat camp d'investigació (turisme). Les esmentades sol·licituds es consideraran adscrites a qualsevol de les seus de la Fundació Cavanilles d'Alts Estudis Turístics.  
Tanmateix, amb la introducció de la subàrea de Museus i Belles Arts es pretén la dinamització de les investigacions en matèries que apareixen descrites a l'annex XII com línies d'actuació preferencials. Per això, també queden eximides del mateix requisit totes aquelles sol·licituds que, dintre del Pla Sectorial d'Estudis Econòmics i Socials, s'encaminen al desenvolupament d'un treball original en qualsevol de les línies esmentades. Dites sol·licituds es consideraran adscrites als centres museístics dependents de la Generalitat Valenciana.  
Sense perjudici de tot el que s'ha dit abans, podrà ser director del treball d'investigació qualsevol doctor amb vinculació permanent al centre d'investigació on es fa el treball i que forme part de l'equip d'investigació del projecte esmentat, a qual s'incorpore el becari.  
e) No haver tingut prèviament una altra beca de característiques homologables a les que es regulen en aquestes bases durant un període igual o superior a 24 meses.   
f) La data de finalització d'estudis de la titulació requerida haurà de ser juny de 1991 o posterior, tret dels llicenciats en Medicina, Farmàcia, Biologia o Química que hagen realitzat, respectivament, el període de Formació Mèdica (MIR), Farmacèutica (FIR), Biològica (BIR), o Química (QUIR), en els quals la data de finalització d'estudis haurà de ser juny de 1988, o posterior.  
2.2. Per a les accions tipus B:  
a) Ser beneficiari en l'actualitat d'una beca predoctoral de formació del personal investigador, del Pla de Foment de la Investigació Científica i Tècnica a la Comunitat Valenciana o del Pla Valencià de Ciència i Tecnologia, concedida, en qualsevol de les seues modalitats, per raó de les convocatòries de 1993, 1994 i 1995.  
b) No haver obtingut el grau de doctor a la finalització del termini de presentació de sol·licituds.  
2.3. Per a les accions tipus C:  
a) Ser beneficiari d'una beca predoctoral de formació del personal investigador, del Pla de Foment de la Investigació Científica Tècnica a la Comunitat Valenciana o del Pla Valencià de Ciència i Tecnologia, concedida, en qualsevol de les seues modalitats, per raó de les convocatòries de 1993, 1994 o 1995, en el moment de presentació de la sol·licitud.  
b) L'estada proposada ha d'estar compresa dins el període d'aprofitament de la beca predoctoral. Quedaran sense efecte les ajudes a què fa referència aquesta acció quan, a la data efectiva d'inici de l'estada, el beneficiari ja no reunisca la condició de becari a què fa referència aquest apartat.  
2.4. Per a les accions tipus D:  
a) Ser beneficiari d'una beca predoctoral de formació del personal investigador, del Pla de Foment de la Investigació Científica Tècnica a la Comunitat Valenciana o del Pla Valencià de Ciència i Tecnologia, concedida, en qualsevol de les seues modalitats, per raó de les convocatòries de 1992, 1993, 1994 o 1995. O becaris de convocatòries públiques homologables que realitzen els seus treballs d'investigació en universitats o centres d'investigació de la Comunitat Valenciana. No obstant això, es consideraran preferents les sol·licituds presentades pels becaris de la Generalitat Valenciana.   
b) L'estada proposada ha d'estar compresa dins del període d'aprofitament de la beca predoctoral. Quedaran sense efecte les ajudes a què fa referència aquesta acció quan, a la data efectiva d'inici del desplaçament, el beneficiari ja no reunisca la condició de becari a què fa referència aquest apartat.  
3. Formalització de les sol·licituds  
3.1. Les sol·licituds, adreçades a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46839). La presentació de sol·licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
3.2. Les sol·licituds es formalitzaran en imprès informatitzat-normalitzat, el qual es trobarà a disposició dels interessats en l'oficina d'informació de la Conselleria de Cultura, Educació i Ciència i en els vicerectorats d'investigació de les universitats de la Comunitat Valenciana.  
3.3. La documentació a presentar, en original i còpia completa conformada, en formalitzar la sol·licitud serà la següent:  
3.3.1 Per a les accions tipus A:  
a) Imprés normalitzat de sol·licitud, degudament emplenat en tots els seus extrems.  
b.1) Fotocòpia del DNI o, si s'escau, del passaport.  
b.2) Imprés de dades bancàries i còpia del NIF.  
c) Currículum actualitzat del sol·licitant, segons el model normalitzat corresponent.  
d) Original, o fotocòpia compulsada, de la certificació acadèmica completa, on figuraran totes les qualificacions obtingudes i les seues dates.  
e) Altres mèrits acadèmics i/o d'investigació que el sol·licitant vulga fer constar-hi, degudament acreditats.  
f) Memòria del projecte de treball investigació per al qual se sol·licita la beca.  
g.1) Historial científic del grup investigador en què s'integre el sol·licitant, referit als darrers cinc anys.  
g.2) Currículum del director del treball d'investigació a desenvolupar pel sol·licitant.  
h) Documentació que acredite fefaentment l'acompliment del requisit descrit en el punt 2.1 d) d'aquestes bases (és a dir, còpia de la corresponent resolució o de la notificació de la concessió del projecte a l'investigador principal) fent constar-hi, a més, l'entitat que finança el projecte, el codi de referència (p.e. GV-0000/95, SAF99-000...), la seua durada i el període durant el qual el projecte mantindrà la seua vigència.  
La presentació d'aquest document no és exigible per a les sol·licituds referides a investigacions en matèria de Turisme, ni per a aquelles que es troben emmarcades en les línies de la subàrea de Museus i Belles Arts.  
i) No obstant això, les sol·licituds que facen referència a investigacions en matèria de Turisme, ateses les especials característiques del sector, hauran d'estar obligatòriament avalades per algun representant, amb capacitat legal per a això, de la Fundació Cavanilles d'Alts Estudis Turístics, la seu central de la qual està situada al campus la Universitat d'Alacant, apartat de correus 99, Alacant (03627), o bé a les seus de la Universitat Jaume I de Castelló, situada a Villa Elisa (Benicàssim), o de la Universitat de València (Estudi General), situada en carrer de la Nau, 2 de València. Al mateix temps, l'esmentat document permetrà l'adscripció del becari a qualsevol de les seus de la Fundació Cavanilles.  
j) De la mateixa manera, les sol·licituds referides a investigacions en matèria de Museus i Belles Arts hauran d'estar avalades per algun representant, amb capacitat legal, del Museu Sant Pius V o de l'Institut Valencià d'Art Modern (IVAM). Al mateix temps, l'esmentat document permetrà l'adscripció del becari a qualsevol dels centres museístics escollits.  
El termini de presentació de sol·licituds serà des de l'entrada en vigor de aquesta Ordre fins el 31 de juliol de 1996, inclòs aquest.  
3.3.2. Per a l'Acció tipus B:  
a) Imprés normalitzat amb aquesta finalitat degudament emplenat.  
b.1) Memòria sobre la tasca realitzada i els seus resultats. L'esmentada memòria haurà d'acompanyar-se del corresponent informe del director del treball d'investigació, el qual contindrà el grau de compliment del pla de treball, els resultats i el nivell de formació aconseguit pel becari, a més d'adjuntar les publicacions realitzades durant el període d'aprofitament.  
b.2) Informe (màxim 5 pàgines) de les activitats acadèmiques i investigadores a realitzar durant 1997. Aquest informe haurà d'anar signat pel becari i pel seu director.  
c) El director del treball d'investigació del becari haurà de trametre, en el mateix termini, un informe confidencial, signat i en sobre tancat, sobre les activitats del becari, el seu rendiment i les perspectives de cara al pròxim curs i on constarà la seua proposta favorable o no a la renovació.  
d) Currículum actualitzat del sol·licitant (màxim 3 pàgines).  
e) Acreditació d'estar o haver estat matriculat dels estudis de tercer cicle o, si s'escau, d'haver obtingut la suficiència investigadora.  
f) Les publicacions científiques resultants del període d'aprofitament de la beca, si escau.  
El termini de presentació de sol·licituds serà des de l'entrada en vigor de aquesta Ordre fins el 31 d'octubre de 1996.  
3.3.3. Per a les Accions tipus C:  
a) Imprés de sol·licitud, degudament emplenat, on s'inclourà una memòria detallada del projecte de treball a desplegar durant el període d'estada en l'estranger.  
b) Acreditació del coneixement suficient de l'idioma estranger necessari. La no acreditació d'aquest requisit serà motiu de denegació de l'ajuda.  
c) Acreditació de l'admissió, o compromís de sol·licitar-la, en alguna universitat o centre d'investigació estranger on es té previst realitzar l'estada, justificant els motius pels quals s'ha realitzat l'esmentada elecció. La no presentació del document d'admissió al centre abans de la incorporació serà motiu de revocació de l'ajuda.  
d) Un informe del director de la tesi doctoral on es faça constar l'oportunitat de l'estada proposta.  
El termini de presentació de sol·licituds serà el següent:  
1) Per a les activitats que es realitzen des de l'1 de gener al 30 d'abril de 1997, serà a partir de l'entrada en vigor d'aquesta ordre fins el 30 de setembre de 1996.  
2) Per a les activitats que es facen durant la resta de l'any 1997, serà des de l'1 de gener de 1997 fins el 31 de març del mateix any.  
3.3.4. Per a les Accions tipus D:  
a) Imprés de sol·licitud, degudament emplenat.  
b) Currículum actualitzat del sol·licitant en el model normalitzat corresponent.  
c) Breu resum de la comunicació a presentar.  
d) Justificant de l'acceptació, per part del comitè organitzador de la reunió corresponent, de la comunicació.  
e) Un informe del director de la tesi doctoral on es faça constar l'oportunitat de la participació proposada.  
Les sol·licituds d'ajuda podran presentar-se per a aquells congressos i jornades que es celebren al llarg de l'any 1996, tret del mes de desembre.  
El termini de presentació de sol·licituds serà des de l'entrada en vigor de aquesta Ordre fins el dia 31 de juliol de 1996, inclòs.  
4. Criteris de selecció de becaris  
4.1. Per a l'Acció tipus A:  
Es tindran en compte els mèrits acadèmics, científics i tècnics del sol·licitant, l'interés científic i tècnic del treball d'investigació que es propose per a la beca d'acord amb les repercussions socioeconòmiques, cientificotècniques o culturals, la seua relació amb les àrees temàtiques incloses en els plans sectorials del Pla Valencià de Ciència i Tecnologia i l'activitat científica del grup d'investigació amb el qual es va realitzar la investigació. Tot això prenent en consideració:  
A. Barem general:  
La Comissió Gestora del Pla Valencià de Ciència i Tecnologia, oït el Consell de Política Científica i Tecnològica de la Generalitat Valenciana, avaluarà cada sol·licitud d'acord amb el barem següent:  
1) Un 50% de la valoració final ho constituirà l'expedient acadèmic ponderat. La fórmula per a ponderar les notes dels expedients s'establirà prenent com a base les millors notes i les notes mitjanes de, com a mínim, les últimes 4 promocions, si les tingués, dels estudis duts a terme pels sol·licitants.  
2) Un 10% la constituiran altres mèrits del sol·licitant.  
3) Un 10% ho constituirà l'avaluació del treball d'investigació proposat per la beca.  
4) Un 20% serà la valoració del director del treball d'investigació i del grup d'investigació encarregat de la formació del sol·licitant.  
5) Un 10% ho constituirà l'interés cientificotecnològic de la investigació per a la Comunitat Valenciana.  
B. Altres criteris:  
La Comissió Gestora del Pla Valencià de Ciència i Tecnologia, oït el Consell de Política Científica i Tecnològica de la Generalitat Valenciana, prèviament a l'avaluació de les sol·licituds individuals, establirà criteris per a afavorir una eficaç distribució de beques entre els distints plans sectorials del Pla Valencià de Ciència i Tecnologia.  
- Aquest criteri es considerarà independent de les relacions nominals a què donara lloc l'aplicació simple del barem general descrit en el punt A.  
4.2. Per a l'acció tipus B:  
Els criteris per a la selecció dels candidats seran els següents:  
a) Els resultats aconseguits en el desplegament del treball d'investigació del becari.  
b) La valoració dels mèrits acadèmics, científics i tècnics que al·legue el sol·licitant.  
c) La programació presentada per al període de renovació.  
d) L'aprofitament demostrat pel becari.  
4.3. Per a les Accions tipus C:  
Els criteris per a la selecció prevista seran les següents:  
a) Els resultats obtinguts en el desplegament del treball d'investigació del becari.  
b) L'oportunitat de l'estada proposta.  
c) L'aprofitament demostrat pel becari.   
4.4. Per a les Accions tipus D:  
Els criteris per a la selecció prevista seran les següents:  
a) Els resultats obtinguts en el desplegament del treball d'investigació del becari.  
b) Interés del congrés o jornada científica.  
c) La qualitat de la comunicació presentada.  
d) El currículum del becari.   
5. Publicació de resolucions  
La publicació de la resolució s'ordenarà:  
Per a les accions A i B, en el mes de gener de 1997.  
Per a les accions de tipus C, abans del 30 de juny de 1997.  
Per a les accions tipus D, en l'últim quadrimestre de 1996.  
6. Dotació i període d'aprofitament de les beques  
La beca comprén els següents components:  
6.1. Per a les accions de tipus A i B:  
a) Una dotació mensual al becari de 110.000 pessetes brutes.  
b) Una aportació de 180.000 pessetes per any (dotze mesos), a les institucions esmentades a la base 2.1.c), com a assignació al departament o centre on es desplegue el treball d'investigació en concepte d'ajuda institucional. L'esmentada dotació s'haurà de dedicar a:   
- La realització d'una assegurança d'accidents corporals i d'assistència mèdica. Aquesta última podrà ser extensible al cònjuge i als fills del beneficiari sempre que no tinguen cobertura de la Seguretat Social.  
- Quan escaiga, a satisfer els preus públics que es fixen com a matrícula dels estudis de tercer cicle considerats imprescindibles perquè el becari obtinga la suficiència investigadora.  
- I a satisfer les necessitats directament derivades de la realització del projecte que el seu director considere oportunes. Al final de cada període, el director del treball d'investigació trametrà justificació simple de la destinació de l'esmentada ajuda.  
El període d'aprofitament d'aquestes beques comprén des de l'1 de gener fins el 31 de desembre de 1997.  
Les beques podran ser renovades per períodes anuals, fins completar un màxim de 4 anys naturals, fins el límit de les consignacions pressupostàries de l'exercici corresponent a cada any de renovació.  
6.2 Per a l'acció tipus C:  
a) Una dotació equivalent a 125.000 pessetes brutes/mes.  
b) Una borsa de viatge que en cap cas podrà superar les 130.000 pessetes, per a atendre les despeses derivades del viatge d'anar i tornar, i de la contractació, si escau, d'una assegurança combinada d'accidents i assistència sanitària en el país de l'estada, amb excepció del territori nacional.  
Les esmentades estades es concediran per un període mínim d'1 mes i un màxim de 3 mesos.  
Les ajudes per a estades en l'estranger s'abonaran per parts:  
- El pagament del 85% de l'ajuda concedida es trametrà després de la resolució d'adjudicació, d'acord amb la naturalesa específica de l'activitat a realitzar, prèvia acreditació d'haver estat admès en el centre on realitzarà l'estada.  
- El restant 15% de l'ajuda concedida s'abonarà quan el beneficiari justifique documentalment l'estada realitzada, amb l'aportació d'una memòria de l'activitat desenvolupada i un informe al respecte del director de la tesi, junt a la presentació dels justificants originals del desplaçament.  
La justificació d'aquestes ajudes s'haurà de produir en el termini d'un mes a partir de la finalització de l'estada. La borsa de viatge s'abonarà a l'interessat juntament amb la primera part.  
6.3. Per a l'acció tipus D:  
L'import màxim de les ajudes serà el següent:  
a) Per a assistir a congressos i jornades que tinguen lloc en territori nacional, 35.000 pessetes (tret de les Illes Canàries, amb 40.000).  
b) Per a assistència a congressos i jornades que se celebren en països europeus i el seu entorn més immediat, 75.000 pessetes.  
Les sol·licituds d'ajuda podran presentar-se per a aquells congressos i jornades que es celebren durant els mesos de gener a novembre de 1996, ambdós inclosos.  
L'abonament de les ajudes s'efectuarà, després que es justifique documentalment l'assistència al congrés o les jornades, mitjançant l'aportació de la comunicació presentada al Servei de Política Científica, així com mitjançant certificat acreditatiu de la secretaria del comitè organitzador o equivalent i del justificant original del desplaçament. El termini per a la justificació serà fins el 30 de novembre de 1996.  
L'aprofitament d'aquestes ajudes és incompatible amb el de qualsevol beca o ajuda concedida per a idèntica finalitat, finançada amb fons d'organismes i institucions públics o privats, espanyoles, incloent-s'hi, en aquest sentit, les ja previstes en el finançament de Projecte d'Investigació Científica i Desplegament Tecnològic, Generalitat Valenciana,.  
7. Caràcter de les beques  
7.1. Aquestes beques no estableixen cap relació laboral amb la Generalitat Valenciana, universitats o centres d'investigació, ni impliquen, per part de les dites institucions, cap compromís pel que fa a la posterior incorporació dels beneficiaris a les seues plantilles.  
7.2. Atès que l'objectiu de les presents beques és facilitar la formació inicial del personal investigador a través de la realització de projectes específics, que no superen un període de quatre anys naturals, els beneficiaris d'aquest tipus de beca que n'hagen tingut d'altra o d'altres de característiques anàlogues veuran reduït l'esmentat període màxim, si escau, pel temps ja aprofitat en aquestes darreres.  
7.3. L'aprofitament d'una beca és incompatible amb el registre en les oficines de l'Institut Nacional d'Ocupació (INEM) com a demandant d'ocupació, al tractar-se de subvencions que exigeixen dedicació exclusiva per a adquirir una qualificació professional nova.  
7.4. La renúncia a la beca haurà de sol·licitar-se a la directora general d'Ensenyaments Universitaris i Investigació, que haurà de donar la seua aprovació. L'esmentada sol·licitud contindrà els vistiplau del director de la tesi doctoral i del vicerector d'investigació corresponent. No s'admetran interrupcions temporals de les beques, tret de casos excepcionals, que si de cas, hauran de ser sol·licitats per a la seua autorització, si s'escau, a través de la Direcció General d'Ensenyaments Universitaris i Investigació. Les interrupcions per raó d'incompatibilitat de percepcions econòmiques no podran ser superiors a sis mesos al llarg de la durada de la beca i les seues possibles renovacions, i en tots els casos es realitzaran per mensualitats completes. L'esmentada interrupció no comportarà una pròrroga addicional de la beca al final del seu període de gaudi, tret dels casos en què s'aprecie l'existència de força major. Aquesta circumstància es resoldrà expressament per l'administració, prèvia sol·licitud de l'interessat.  
7.5. Les beques concedides a l'empara d'aquesta convocatòria es regiran pel que estableixen les presents bases.  
8. Col·laboració en activitats docents en universitats  
Els becaris adscrits a centres universitaris que es troben en el seu tercer o quart any d'aprofitament de la beca podran dedicar, voluntàriament i amb fins formatius, fins un màxim de 60 hores/any, a col·laborar en activitats docents, prèvia conformitat del director de la investigació i del departament implicat, sense que això supose cap responsabilitat laboral per part de la universitat. L'esmentada col·laboració s'haurà de documentar per la universitat amb caràcter general.  
La directora general d'Ensenyaments Universitaris i Investigació haurà d'autoritzar la col·laboració prevista en aquest apartat, per a la qual cosa, el director del treball d'investigació haurà de trametre a la Direcció General d'Ensenyaments Universitaris i Investigació, amb temps suficient, la pertinent sol·licitud en què s'indiquen les tasques a desplegar pels becaris, adjuntant el vistiplau del director del Departament i el del corresponent vicerector de professorat.  
9. Condicions d'aprofitament de la beca  
9.1. El becari haurà de manifestar per escrit la seua acceptació de la beca en un termini màxim de 15 dies a partir de la publicació de la resolució que adjudique aquestes beques. Aquesta acceptació haurà de realitzar-se en escrit oficial del departament universitari o centre d'investigació de recepció del becari i on constarà el vistiplau del director de la tesi doctoral.  
9.2 L'aprofitament d'una beca a l'empara d'aquesta convocatòria és incompatible amb qualsevol altra retribució, ajuda o beca finançada amb fons públics o privats, així com amb sous o salaris que impliquen vinculació contractual o funcionarial de l'interessat, tret els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost) o de l'article 11.2 de la Llei de Foment i Coordinació General de la Investigació Científica i Tècnic (Llei 13/1986, de 14 d'abril), i amb l'exercici professional en règim autònom. Els beneficiaris de la beca hauran de comunicar qualsevol causa d'incompatibilitat per aquest motiu.  
Resten exceptuades del règim anterior les ajudes per a realitzar estades temporals, de fins tres mesos de durada, en un any, en centres d'investigació en l'estranger amb l'objecte de completar la seua formació investigadora.  
9.3 La renúncia a la beca en el seu primer any de vigència comportarà la devolució de totes les quantitats rebudes per l'esmentat concepte quan es produïsca dins dels sis primers mesos del seu gaudi.  
10. Obligacions dels becaris  
Els becaris estan obligats a:  
10.1 Acceptar les normes fixades en aquesta convocatòria, així com les que la Comissió Gestora del Pla Valencià de Ciència i Tecnologia establisca per al desplegament i seguiment científic.  
10.2. Acomplir amb aprofitament les distintes etapes del pla de treball presentat, s'han d'ajustar a les normes pròpies dels centres on vagen a realitzar els seus treballs, que desplegaran amb dedicació exclusiva.  
10.3. Trametre, a la directora general d'Ensenyaments Universitaris i Investigació, amb anterioritat al 31 d'octubre de cada anualitat, una breu memòria sobre la tasca realitzada i els seus resultats.  
10.4. Presentar, en la data de terminació de l'últim any de gaudi de la beca, una memòria que considere la totalitat del treball realitzat i els seus resultats, fent referència als objectius aconseguits. Aquesta memòria haurà d'incloure un informe del director del treball d'investigació.  
10.5. Fer constar en qualsevol publicació resultant del seu treball que la investigació ha estat realitzada gaudint d'una beca de la Conselleria de Cultura, Educació i Ciència en el marc del Pla Valencià de Ciència i Tecnologia.  
10.6. En el cas de les accions tipus C, després de gaudir l'estada en el centre d'investigació elegit pel beneficiari, aquest haurà de, en el termini màxim d'un mes a partir de la seua finalització, presentar l'informe preceptiu (màxim 10 pàgines).  
10.7. A més de les obligacions indicades anteriorment, els beneficiaris estaran subjectes als preceptes establerts en l'article 47 del text refós de la Llei d'Hisenda Pública de la Generalitat Valenciana i en el Decret 108/1992, del Govern Valencià, de 6 de juliol, pel qual es regula la concessió de beques.  
L'incompliment d'aquestes obligacions podrà implicar la suspensió de la percepció de la dotació econòmica i la reclamació de les quantitats percebudes durant el període en què s'hagueren detectat irregularitats, en la forma prevista en la Llei d'Hisenda Pública de la Generalitat Valenciana.  
ANNEX V  
Programa d'ajudes i beques per a la formació, perfeccionament i mobilitat del personal docent i/o investigador  
Bases de la convocatòria d'ajudes per a estades a espanya i a l'estranger de professors i investigadors pertanyents a les plantilles de les universitats i altres centres públics d'investigació  
1. Objecte  
1.1. Aquestes ajudes s'inclouen en el Pla Horitzontal de Recursos Complementaris per a la investigació del Pla Valencià de Ciència i Tecnologia i tenen per objecte contribuir a l'ampliació i actualització de la formació i els coneixements dels investigadors de les universitats i altres centres d'investigació de la Comunitat Valenciana.  
1.2. Les accions previstes en aquesta convocatòria són:  
Tipus A: Concessió d'ajudes a professors i investigadors pertanyents a les plantilles d'universitats i d'altres centres d'investigació, per a la realització d'estades temporals, adreçades a desplegar un treball d'investigació, a centres d'investigació nacionals i estrangers.  
Tipus B: Concessió d'ajudes, a professors i investigadors pertanyents a les plantilles d'universitats i altres centres d'investigació, per a la realització d'estades temporals adreçades a completar la seua formació docent i investigadora mitjançant cursos a l'estranger.  
Tipus C: Concessió d'ajudes postdoctorals, a doctors que hagen gaudit de la condició de becaris de formació de personal investigador del Pla de Foment de la Investigació Científica i Tecnològica de la Generalitat Valenciana o del Pla Valencià de Ciència i Tecnologia, o de convocatòries públiques homologables a aquestes, per a la realització d'estades temporals adreçades a completar la seua formació docent i investigadora mitjançant cursos a l'estranger o a desplegar un treball d'investigació, a centres d'investigació nacionals i estrangers.  
Aquesta convocatòria es refereix a actuacions que perseguisquen l'obtenció d'aquests objectius durant l'any 1997.  
2. Requisits dels beneficiaris  
2.1. Tenir la nacionalitat espanyola.  
2.2. Tenir el grau de doctor.  
2.3.a) Els sol·licitants hauran de ser personal docent o investigador de plantilla (funcionaris o personal contractat) de les universitats, centres del CSIC, centres d'investigació pertanyents a la Generalitat Valenciana i altres centres d'investigació, tots radicats a la Comunitat Valenciana, sempre que tinguen personalitat jurídica pròpia i no tinguen finalitat de lucre.  
2.3.b) Els doctors de nacionalitat espanyola que, no reunint els requisits de l'apartat 2.3.a), hagen tingut la condició de becaris del subprograma de Formació de Personal Investigador del Pla de Foment de la Investigació Científica i Tecnològica de la Generalitat Valenciana o becaris predoctorals del Pla Valencià de Ciència i Tecnologia, o de convocatòries públiques de característiques homologables a aquestes, que hagen obtingut el grau de doctor després de l'1 de gener de 1995, en alguna de les universitats de la Comunitat Valenciana. No obstant això, es consideraran preferentment les sol·licituds dels qui hagen gaudit de la condició de becaris de la Generalitat Valenciana.  
2.4. Acreditar el coneixement suficient de l'idioma del país on radique la universitat o centre que se sol·licita, o qualsevol altre que siga comunment utilitzat en el centre.  
Les beques seran incompatibles amb qualsevol altra beca o ajuda concedida per a idèntica finalitat amb fons d'organismes i institucions, públics o privats, espanyols. En tot cas, qualsevol finançament addicional haurà, necessàriament, de ser comunicat a la directora general d'Ensenyaments Universitaris i Investigació.  
3. Formalització de les sol·licituds  
3.1. Les sol·licituds, adreçades a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46600). La presentació de sol·licituds podrà fer-se igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
3.2. Les sol·licituds es formalitzaran en imprès el model informatitzat-normalitzat del qual es trobarà a disposició dels interessats en l'oficina d'informació de la Conselleria de Cultura, Educació i Ciència i en els vicerectorats d'Investigació de les universitats de la Comunitat Valenciana.  
3.3. Només es podrà presentar una sol·licitud per persona. Cas que es presente més d'una sol·licitud, totes seran excloses.  
3.4. La documentació a presentar -original i còpia completa conformada per la institució a la que pertany l'interessat- en formular la sol·licitud serà la següent:  
a) Imprés de sol·licitud, degudament emplenat, on s'inclourà una memòria detallant el treball d'investigació, o si s'escau, de formació a desplegar.  
b) Imprés de dades bancàries i còpia del NIF.  
c.1) Currículum del sol·licitant.  
c.2) Per a aquells sol·licitants relacionats a l'apartat 2.3.b) serà necessària l'aportació de la còpia del títol de doctor o document equivalent.  
d) Acreditació del grau de coneixement de l'idioma estranger.  
e) Nom de tres especialistes en el camp d'investigació del sol·licitant, amb expressió del centre on despleguen la seua activitat investigadora, a fi que la Comissió Gestora del Pla Valencià de Ciència i Tecnologia puga demanar referències.  
f) Informe del director del departament o del centre d'investigació on desplegue la seua activitat el sol·licitant, que especifique la conveniència i utilitat de realitzar l'estada en el centre sol·licitant. Cas que el peticionari siga director de departament serà el rector, o persona en qui delegue, que haurà d'elaborar l'informe.  
g) Acreditació de l'admissió o compromís de sol·licitar-la en alguna de les universitats o centres d'investigació elegits, justificant els motius pels quals s'ha realitzat l'esmentada elecció.  
La no presentació del document d'admissió al centre, abans d'incorporar-s'hi, serà motiu d'anul·lació de la beca.  
h) Acreditació del permís o llicència, o compromís de sol·licitar-la de l'autoritat corresponent per a interrompre la tasca docent i investigadora durant el període per al qual se sol·licita la beca. La impossibilitat d'obtenir l'esmentada autorització abans del començament del període invalidarà la seua concessió.  
i) Historial científic i tècnic del grup investigador on s'integrarà el candidat (centre sol·licitat), o, si escau, les dades sobre els cursos o la institució on el sol·licitant desenvoluparà la seua formació.  
3.5. El termini de presentació de sol·licituds restarà obert fins el 30 de setembre de 1996.  
4. Característiques de les ajudes  
Les ajudes que es convoquen comprenen:  
4.1. Una dotació mensual d'entre 125.000 i 275.000 de pessetes brutes, d'acord amb el nivell de vida del país i ciutat on radique el centre sol·licitat.  
4.2. Una ajuda, que tindrà una dotació màxima de 200.000 pessetes, per a sufragar les despeses derivades del viatge d'anada i tornada des del centre d'origen, i de la contractació, si s'escau, d'una assegurança combinada d'accident i assistència sanitària al país de gaudi de l'estada, amb l'excepció del territori nacional.  
Aquesta ajuda es podrà abonar per endavant després de la resolució d'adjudicació i amb l'enviament, amb la suficient antelació, al Servei de Política Científica de la Direcció General d'Ensenyaments Universitaris i Investigació, de document escrit on es confirmen les dates de durada de l'estada. Si de cas, aquestes borses es podran abonar junt a la primera mensualitat.  
5. Durada de les ajudes  
5.1. Les ajudes que es convoquen tindran una durada compresa entre un mínim d'un mes i un màxim de sis; les sol·licituds hauran d'especificar aquest extrem en imprés.  
5.2. El gaudi de les beques es farà de forma ininterrompuda en un període comprés entre l'1 de gener i el 31 de desembre de 1997.  
5.3. Els beneficiaris hauran de notificar, al Servei de Política Científica de la Direcció General d'Ensenyaments Universitaris i Investigació, la data d'incorporació al centre elegit en un termini no superior a dos mesos des de l'adjudicació de la beca. S'entendrà que tot beneficiari que no s'incorpore al seu centre d'aplicació en la data autoritzada renúncia a la beca.  
6. Criteris de selecció  
Es tindran en compte els següents criteris de selecció:  
a) Mèrits acadèmics i cientificotècnics del sol·licitant.  
b) Interés cientificotècnic i possibles repercussions del treball d'investigació proposat o, si s'escau, dels cursos a realitzar, així com la viabilitat de la seua execució en el temps sol·licitat i amb els recursos disponibles.  
c) Historial cientificotècnic del grup investigador on s'integrarà el candidat (centre sol·licitat), o, si s'escau, rellevància dels estudis de formació o de la institució on desenvolupe l'activitat.  
d) La Comissió Gestora del Pla Valencià de Ciència i Tecnologia, oït el Consell de Política Científica i Tecnològica de la Generalitat Valenciana, prèviament a l'avaluació de les sol·licituds individuals i atenent l'optimització dels recursos econòmics disponibles, podrà establir criteris per a afavorir una eficaç distribució de beques entre les distintes àrees temàtiques considerades en els diferents plans sectorials del Pla Valencià de Ciència i Tecnologia.  
e) Sense perjudici del que s'ha dit abans, i a efectes d'optimitzar els recursos econòmics disponibles, en igualtat d'altres circumstàncies, tindran preferència els interessats que no hagen gaudit d'una beca o ajuda homologable a la que ara es convoca, de durada superior a vuit setmanes, durant l'any 1996.  
7. Obligacions dels beneficiaris  
7.1. Acceptar per escrit la beca en una termini màxim de 15 dies des de la publicació de la resolució que adjudique aquestes beques. El no compliment d'aquest requisit comportarà la pèrdua de la beca.  
7.2. L'acceptació de la beca per part del beneficiari implica la de les normes fixades en aquesta convocatòria, així com la de les que la Comissió Gestora del Pla Valencià de Ciència i Tecnologia establisca per al seu desenvolupament i seguiment científic.  
7.3. Acomplir amb aprofitament les distintes etapes del pla de treball proposat, dedicant-s'hi d'acord amb les normes pròpies del centre on es duga a terme.  
7.4. Trametre a la directora general d'Ensenyaments Universitaris i Investigació, en el termini d'un mes a partir de la finalització de l'estada, un informe de la tasca realitzada, contenint els resultats obtinguts i fent constar-hi la conformitat del director del treball, o, si s'escau, la del director de la institució o centre on es desenvolupe l'estada. Tanmateix, s'adjuntaran els justificants originals del desplaçament.  
L'incompliment d'aquest requisit implicarà la devolució de la totalitat de les dotacions econòmiques percebudes.  
7.5. Notificar a la directora general d'Ensenyaments Universitaris i Investigació la seua arribada a la universitat o centre d'investigació seleccionat, indicant l'adreça particular.  
7.6. Romandre en el centre per al qual sol·licità la beca, sent necessari per a qualsevol canvi l'autorització de la directora general d'Ensenyaments Universitaris i Investigació.  
7.7. Fer contar en qualsevol publicació resultant que aquesta ha estat realitzada gaudint d'una ajuda de la Conselleria de Cultura, Educació i Ciència en el marc del Pla Valencià de Ciència i Tecnologia. Així mateix, haurà d'enviar al Servei de Política Científica un exemplar d'aquesta.  
En cas d'incompliment d'alguna de les obligacions anteriorment esmentades, la directora general d'Ensenyaments Universitaris i Investigació, a proposta de la Comissió Gestora del Pla Valencià de Ciència i Tecnologia podrà anul·lar la concessió de la beca i, si s'escau, demanar la devolució de les quantitats percebudes.  
A més de les obligacions indicades anteriorment, els beneficiaris estaran subjectes als preceptes establerts en la Llei d'Hisenda Pública de la Generalitat Valenciana.  
8. Publicació de les resolucions  
La publicació s'ordenarà durant el primer trimestre de 1997 i d'acord amb l'article segon d'aquesta convocatòria.  
ANNEX VI  
Programa d'ajudes i beques per a la formació, perfeccionament i mobilitat del personal docent i/o investigador  
Bases de la convocatòria de beques per a la formació de personal de suport tècnic a la investigació  
1. Objecte  
1.1. Aquestes ajudes, que s'emmarquen dins del Pla Horitzontal de Recursos Complementaris per a la Investigació, tenen com a finalitat principal la de contribuir a la formació de personal qualificat de suport tècnic a les tasques d'investigació i desplegament.  
Les ajudes estan adreçades a titulats de Formació Professional i pretenen afavorir el perfeccionament de la formació en l'esmentat sector educatiu i establir nous vincles entre aquest i els àmbits universitari i cientificotecnològic. De la mateixa forma, es persegueix també millorar les expectatives d'inserció laboral dels esmentats titulats propiciant el seu coneixement i capacitació en tècniques innovadores, usades en llocs de treball singulars, que necessiten un aprenentatge de més difícil adquisició en les ofertes formatives normalitzades.  
En definitiva, aquest programa es concebut com un instrument per a la formació de futurs tècnics qualificats, mitjançant la concessió de beques que faciliten els beneficiaris una pràctica adequada al seu nivell d'estudis i d'aplicació en el camp de la investigació científica i el desplegament tecnològic.  
Els becaris desplegaran la seua activitat formativa mitjançant la realització de treballs pràctics en organismes públics d'investigació sota la direcció del tutor que cada organisme hi designe, i haurà de demostrar uns nivells de dedicació i rendiment satisfactori.  
1.2. Les accions previstes en aquesta convocatòria son:  
Tipus A: Concessió de noves beques de formació de suport tècnic a la investigació.  
Tipus B: Renovació de beques de formació de suport tècnic a la investigació, adjudicades en convocatòries anteriors.  
2. Beneficiaris  
2.1. Podran ser l'Institut Valencià d'Investigacions Agràries, les universitats públiques valencianes o els centres d'investigació del CSIC radicats a la Comunitat Valenciana.  
2.2. Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria i els seus representants legals hauran de tenir capacitat suficient d'obrar i no trobar-se inhabilitats per a l'obtenció de subvencions públiques o per a contractar amb l'Estat o d'altres ens públics.  
3. Requisits i formalització de les sol·licituds  
3.1. Per a les accions tipus A  
3.1.1. Podran sol·licitar aquestes beques persones físiques, de nacionalitat espanyola i residents a la Comunitat Valenciana, que hagen finalitzat estudis de Formació Professional de segon i tercer grau, dins dels cinc anys immediatament anteriors a la data d'inici del treball pràctic formatiu. Els esmentats estudis hauran de ser adequats als perfils formatius que cada entitat farà públics d'acord amb el que estableix l'apartat 4 d'aquestes bases. Només podrà demanar-se fins un màxim de tres perfils formatius per cada persona sol·licitant.  
3.1.2. Les esmentades sol·licituds hauran d'estar avalades, mitjançant la signatura en els llocs expressament indicats en imprès normalitzat de sol·licitud, per:  
a) El tutor del treball pràctic designat per l'organisme. L'esmentat tutor haurà de ser un membre de les escales tècniques superiors que presten suport a la investigació o un doctor que forme part d'un equip que desplegue un projecte d'investigació en el centre on s'incorporarà el becari. En tot cas, l'esmentat tutor haurà d'estar vinculat per relació funcionarial o laboral amb alguna de les entitats a què fa referència l'apartat 2 d'aquestes bases.  
b) El representant legal de les entitats d'adscripció dels becaris.  
3.1.3. Les sol·licituds, adreçades a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46771). La presentació de les sol·licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
3.1.4. Els models d'impresos informatitzats-normalitzats podran obtenir-se en l'oficina d'informació de la Conselleria de Cultura, Educació i Ciència, avinguda de Campanar, 32, València (46720), en els vicerectorats d'Investigació de les universitats públiques valencianes, en la delegació del CSIC per a la Comunitat Valenciana i en l'Institut Valencià d'Investigacions Agràries.  
3.1.5. La sol·licitud, que es presentarà amb tres exemplars -en original i còpia duplicada completa, conformada per la entitat beneficiària referida a l'apartat 2-, haurà d'incloure la documentació següent:  
a) Imprés normalitzat de sol·licitud, degudament emplenat en tots els seus extrems.  
b) Fotocòpia del DNI o, si s'escau, del passaport.  
c) Títol que acredite el nivell acadèmic requerit en el punt 3.1, d'acord amb els perfils d'entrada a què fa referència el punt 4 d'aquestes bases (original, o fotocòpia compulsada).  
d) Certificat acadèmic completa, on figuraran totes les qualificacions obtingudes i les seues dates (original, o fotocòpia compulsada).  
e) Còpia simple de la documentació acreditativa que el sol·licitant és resident a la Comunitat Valenciana.   
f) Certificats o diplomes de formació ocupacional si s'escau.  
g) Currículum actualitzat del sol·licitant (màxim 3 pàgines).  
3.1.6. Les sol·licituds s'hauran de formalitzar durant més de setembre de 1996.  
3.2. Per a les accions tipus B  
3.2.1. Ser beneficiari en l'actualitat d'una beca de formació de personal de suport tècnic a la investigació, del Pla Valencià de Ciència i Tecnologia, en virtut de la convocatòria de 1995.  
3.2.2. Les sol·licituds, adreçades a la directora general d'Ensenyaments Universitaris i Investigació, es presentaran als impresos el model normalitzat dels quals serà adreçat als interessats pel Servei de Política Científica, a través dels vicerectorats d'Investigació de les universitats públiques valencianes, de la delegació del CSIC per a la Comunitat Valenciana i de l'Institut Valencià d'Investigacions Agràries.  
3.2.3. La sol·licitud, en original i còpia completa conformada per la entitat beneficiària, constarà de:  
a) Imprés normalitzat a l'efecte degudament emplenat.  
b.1) Breu memòria sobre la tasca realitzada i els seus resultats. L'esmentada memòria haurà d'anar acompanyada del corresponent informe del tutor, el qual es referirà al nivell de formació assolit pel becari.  
b.2) Informe (màxim 4 pàgines) de les activitats tècniques a realitzar durant el curs 1996/97. Aquest informe haurà d'anar signat pel becari i el tutor.  
c) El tutor del treball pràctic del becari haurà de remetre, en el mateix termini que aquest, un informe confidencial, signat i en sobre tancat, sobre les activitats del becari, el seu rendiment i les perspectives de cara al curs pròxim, i en el qual constarà la seua proposta favorable o no a la renovació.  
d) Currículum actualitzat del sol·licitant (màxim 3 pàgines).  
3.2.4. El termini de presentació de sol·licituds serà des de l'entrada en vigor de aquesta Ordre fins el 31 de juliol de 1996.  
4. Dels perfils formatius   
Les entitats beneficiàries, ajustant-se a les disponibilitats pressupostàries del Programa i en el termini de vint dies naturals a partir de l'entrada en vigor de aquesta Ordre, hauran de trametre a la directora general d'Ensenyaments Universitaris i Investigació, i publicar en els taulers d'anuncis els perfils formatius corresponents a les presents beques amb indicació dels extrems següents:  
a) Títol del treball pràctic formatiu oferit.  
b) Perfil d'entrada: perfil de formació prèvia requerida per a dur a terme el desplegament de la formació especialitzada del sol·licitant.  
c) Entitat responsable i localitat.  
d) Departament, servei o unitat d'investigació, indicant el tutor designat.  
e) Horari requerit, tenint en compte que la dedicació setmanal del becari serà de 35 hores.  
5. Caràcter de les beques  
5.1. La beca, consistent en una subvenció a l'entitat beneficiària, comprén una dotació mensual a l'interessat de 93.000 pessetes brutes i una aportació de 35.000 pessetes a l'any, per a la realització d'una assegurança d'accidents corporals i d'assistència mèdica. Tot això d'acord amb les especificacions següents:  
a) L'abonament al becari de les quantitats corresponents a les quatre primeres dotacions mensuals de tenir la beca de cada període anual serà a càrrec dels pressuposts de l'entitat on el becari desplegue el seu treball pràctic formatiu. Les esmentades entitats adquiriran explícitament aquest compromís en el moment d'avalar les sol·licituds dels interessats i aquest compromís es referirà únicament als candidats que resulten finalment seleccionats per a la realització de treballs pràctics formatius oferits per l'esmentada entitat.  
b) L'abonament al becari de les quantitats corresponents als vuit restants mesos de la beca dins de cada període anual, així com la corresponent a l'assegurança d'accidents corporals i d'assistència mèdica per al període global de gaudi de la beca, serà a càrrec dels pressupostos de la Conselleria de Cultura, Educació i Ciència, sempre d'acord amb el que disposen els articles segon i tercer de aquesta Ordre.  
Una vegada produïda la resolució, es procedirà al lliurament per endavant de les quantitats corresponents a la Generalitat Valenciana, en favor de les entitats beneficiàries descrites a l'apartat 2 d'aquestes bases, en les quals els sol·licitants seleccionats es troben adscrits, per a la inclusió en els seus pressupostos.   
5.2. Aquestes beques no estableixen cap relació laboral amb la Generalitat Valenciana o els centres d'investigació on es gaudisca. Així mateix, no impliquen cap compromís per part de les esmentades institucions pel que fa a la posterior incorporació dels beneficiaris a les seues plantilles.  
5.3. Atès que l'objectiu de les presents beques és facilitar la formació inicial de futurs tècnics de suport a la investigació, a través de la realització de treballs de formació específics que no superen un període de dos anys naturals, els beneficiaris d'aquest tipus de beca que hagen gaudit d'altra o d'altres de característiques anàlogues veuran reduït el dit període màxim, si escau, pel temps ja gaudit en aquestes últimes.  
5.4. L'aprofitament d'una beca és incompatible amb el registre en les oficines de l'Institut Nacional d'Ocupació (INEM) com a demandant de treball, al tractar-se de subvencions que exigeixen dedicació exclusiva per a adquirir una qualificació professional nova.  
5.5. La renúncia a la beca s'haurà de sol·licitar a la directora general d'Ensenyaments Universitaris i Investigació, que haurà de donar la seua aprovació. No s'admetran interrupcions temporals de les beques, tret de casos excepcionals que, en qualsevol cas, hauran de ser sol·licitats per a la seua autorització, si escau, a través del Servei de Política Científica. Les interrupcions per causa d'incompatibilitat de percepcions econòmiques no podran ser causa de suspensió temporal de la beca. Les interrupcions no comportaran una pròrroga addicional de la beca al final del seu període d'aprofitament, tret dels casos en què s'aprecie l'existència de força major. Aquesta circumstància es resoldrà expressament per l'administració, prèvia sol·licitud de l'interessat.  
5.6. Les beques que es convoquen, que són incompatibles amb l'exercici de qualsevol activitat professional retribuïda, es regiran pel que estableixen les presents bases i hauran de complir, a més del que s'hi ha indicat, les previsions establertes en la Llei d'Hisenda Pública de la Generalitat Valenciana.  
5.7. Període d'aprofitament  
5.7.1. Per a les accions tipus A  
El període de gaudi d'aquestes beques serà des de l'1 de gener fins el 31 de desembre de 1997.  
Les beques podran ser renovades per un període anual addicional, fins completar un màxim de dos anys naturals, d'acord amb les condicions que específicament s'establisquen amb aquesta finalitat en la convocatòria corresponent.  
5.7.2. Per a les accions tipus B  
El període de gaudi d'aquestes beques comprén des de l'1 d'octubre fins el 31 de desembre de 1996. Sempre d'acord amb el que disposa l'article segon de aquesta Ordre, les beques es perllongaran automàticament des de l'1 de gener fins el 30 setembre de 1997, sense que calga sol·licitar l'esmentada pròrroga per part del beneficiari.  
6. Selecció dels candidats  
6.1. Per a l'acció A  
6.1.1. La selecció final dels candidats s'efectuarà per la Comissió Gestora del Pla Valencià de Ciència i Tecnologia, a proposta raonada de les entitats encarregades de la formació de becaris.  
6.1.2. Per a formular l'esmentada proposta per part de les entitats beneficiàries es farà de la forma següent:  
a) Després de finalitzat el termini de presentació de sol·licituds, la directora general d'Ensenyaments Universitaris i Investigació trametrà a cada una de les esmentades entitats totes les sol·licituds referides a l'oferta realitzada.  
b) Després de l'informe del tutor designat per l'entitat per a la direcció de cada treball pràctic formatiu oferit, l'entitat beneficiària enviarà a la directora general d'Ensenyaments Universitaris i Investigació, abans del 30 d'octubre de 1996, la relació prioritzada dels candidats que proposa per a cada un dels treballs pràctics formatius oferits.  
L'esmentada proposta prioritzada, que serà efectuada d'acord amb les disposicions reglamentàries o estatutàries de cada entitat que resulten d'aplicació, haurà de tenir en compte, com a mínim, els criteris d'avaluació següents:  
1) Adequació del perfil previ de formació del candidat a les característiques del treball pràctic de formació oferit. La valoració d'aquest apartat tindrà un pes mínim del 30% en la valoració final de cada sol·licitud.  
2) La qualificació mitjana obtinguda pel sol·licitant en els estudis requerits en aquestes bases, de manera que es prioritze l'esforç acadèmic del sol·licitant. La valoració d'aquest apartat tindrà un pes mínim del 50% en la valoració final de cada sol·licitud.  
3) Altres mèrits curriculars del candidat que estiguen relacionats amb les característiques del treball pràctic de formació oferit. La valoració d'aquest apartat tindrà un pes mínim del 10% en la valoració final de cada sol·licitud.  
4) Un màxim del 10% de la valoració final de cada sol·licitud podrà ser establert per l'entitat beneficiària d'acord amb altres criteris que siguen considerats prioritaris per aquesta. En aquest cas els esmentats criteris hauran de ser explicitats en l'oferta de treballs pràctics formatius que realitze l'entitat i a la qual es refereix l'apartat 4 de les presents bases.  
6.2. Per a l'acció B  
Els criteris per a la selecció de candidats seran els següents:  
a) Els resultats assolits pel becari en el desenvolupament de la seua formació.  
b) La valoració dels mèrits tècnics que esmente el sol·licitant.  
c) La programació presentada per al període de renovació.  
d) L'aprofitament demostrat pel becari.  
7. Publicació de les resolucions  
Per a l'acció tipus A la publicació de la resolució s'ordenarà en el mes de gener de 1997.   
Per a l'acció tipus B, la resolució que afecta el període de gaudi de la beca comprés entre l'1 d'octubre i el 31 de desembre de 1996 s'ordenarà abans del 30 de setembre de 1996 i la referida al període comprés entre l'1 de gener i el 30 de setembre de 1997 es publicarà durant el primer trimestre de 1997. Tant aquesta última com la resolució corresponent a l'acció tipus A, d'acord amb l'article segon d'aquesta convocatòria.  
8. Condicions de gaudi de la beca  
8.1. El becari haurà de manifestar per escrit la seua acceptació de la beca en un termini màxim de 15 dies a partir de la publicació de la resolució que adjudique aquestes beques.  
8.2. La renúncia de la beca en el primer any de vigència comportarà la devolució de totes les quantitats percebudes per l'esmentat concepte quan es produïsca dins dels sis primers mesos del seu gaudi.  
8.3. Els becaris estan obligats a:  
a) Acceptar les normes fixades en aquesta convocatòria, així com les que la Comissió Gestora del Pla Valencià de Ciència i Tecnologia establisca per al seu desplegament i seguiment.  
b) Acomplir amb aprofitament les distintes etapes del pla de formació, i s'haurà d'ajustar a les normes pròpies dels centres on realitzen els seus treballs pràctics formatius.  
c) Trametre a la Direcció General d'Ensenyaments Universitaris i Investigació, abans del 15 d'octubre de cada anualitat, una breu memòria sobre la tasca realitzada i els seus resultats.  
L'incompliment d'aquestes obligacions, o el de les establertes en l'apartat 5 d'aquestes bases, podrà comportar la suspensió de la percepció de la dotació econòmica i la reclamació de les quantitats rebudes durant el període en què s'hagueren detectat irregularitats, en la forma prevista en la Llei d'Hisenda Pública de la Generalitat Valenciana.  
9. Obligacions  
9.1. L'acceptació de les beques per part de les entitats beneficiàries implica la subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana. També, implica la de les normes fixades en aquesta convocatòria, així com les que sobre els seu seguiment tècnic estableix l'apartat següent.  
9.2. El seguiment tecnicoformatiu de les ajudes concedides es competència de la Comissió Gestora del Pla Valencià de Ciència i Tecnologia, la qual establirà els procediments adequats, i podrà designar també els òrgans o comissions que considere oportú per a realitzar-lo.  
ANNEX VII  
Programa d'ajudes i beques per a la formació, perfeccionament i mobilitat del personal docent i/o investigador  
Bases de la convocatòria d'estades d'investigadors convidats en universitats i altres centres públics d'investigació radicats a la Comunitat Valenciana  
1. Objecte  
Aquesta convocatòria, que s'inclou en el Pla Horitzontal de Recursos Complementaris per a la Investigació del Pla Valencià de Ciència i Tecnologia, té per objecte fomentar la cooperació cientificotècnica mitjançant la incorporació temporal d'investigadors, nacionals o estrangers, de reconegut prestigi, que, per la singularitat dels seus coneixements, puguen aportar una col·laboració qualificada a l'esforç d'investigació científica i desplegament tecnològic realitzat per grups d'investigació radicats a la Comunitat Valenciana.  
Per això, aquesta convocatòria no es adequada per a la realització d'accions que tinguen com a finalitat principal el desplegament d'activitats docents. Estant especialment dirigida a potenciar l'establiment i desenvolupament de col·laboracions científiques supranacionals, particularment a l'àmbit de la Unió Europea, de caràcter regular, amb la participació efectiva d'investigadors de la Comunitat Valenciana.  
Aquesta convocatòria es refereix a les actuacions que persegueixen l'obtenció d'aquest objectiu durant l'any 1997.  
2. Sol·licitants i beneficiaris  
2.1. Podran presentar sol·licituds les persones físiques amb plena capacitat investigadora vinculades per relació funcional o laboral amb universitats, centres d'investigació del CSIC o d'altres entitats públiques o privades amb finalitat investigadora legal o estatutària i personalitat jurídica pròpia, que no tinguen finalitat de guany, radicades en tots els casos a la Comunitat Valenciana.  
2.2. Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria i els seus representants legals hauran de tenir capacitat suficient per a actuar i no trobar-se inhabilitats per a l'obtenció de subvencions públiques o per a contractar amb l'Estat o d'altres ens públics.  
3. Formalització de les sol·licituds  
3.1. Les sol·licituds, adreçades a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46069). La presentació de les sol·licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
3.2. Les sol·licituds es formalitzaran en imprès el model informatitzat-normalitzat del qual es trobarà a disposició dels interessats en l'oficina d'informació de la Conselleria de Cultura, Educació i Ciència i en els vicerectorats d'Investigació de les universitats de la Comunitat Valenciana.  
3.3. La documentació a presentar, original i còpia conformada per la institució que proposa, en formalitzar la sol·licitud serà la següent:  
a) Imprés de sol·licitud, degudament emplenat, amb una memòria que detalle l'historial de col·laboració, si s'escau, i el programa a realitzar durant l'estada de l'investigador convidat i on s'indique la durada prevista.  
b) Currículum de l'investigador convidat.  
c) Historial conjunt, amb el currículum de cada un dels integrants dels grups d'investigació receptors, que incloga la seua tasca cientificotècnica durant, com a mínim, els cinc últims anys.  
d) Dues cartes de referència sobre l'investigador convidat, que hauran de ser enviades, directament per científics acreditats en l'àrea, a la directora general d'Ensenyaments Universitaris i Investigació.  
3.4. El termini de presentació de sol·licituds restarà obert fins el 30 de setembre de 1996.  
4. Quantia de les ajudes  
Les ajudes que es convoquen comprenen una dotació a l'investigador convidat:  
1. Fins 300.000 pessetes brutes mensuals, o el seu equivalent proporcional a la durada de l'estada, d'acord amb la qualificació professional de l'investigador i, en general, de la tasca cientificotècnica a desplegar.  
2. Fins 200.000 pessetes, en concepte d'ajuda per a sufragar les despeses derivades del viatge d'anada i tornada des del centre d'origen.  
5. Criteris de selecció  
D'acord amb el que s'ha dit en l'apartat primer d'aquestes bases, es tindran en compte els criteris de selecció següents:  
a) Mèrits acadèmics, científics i professionals de l'investigador convidat proposat.  
b) Interés cientificotècnic del programa de col·laboració i viabilitat de la seua execució en el temps sol·licitat i amb els recursos disponibles.  
c) Tasca cientificotècnica a desplegar en el centre receptor per l'investigador convidat.  
d) Col·laboració, si s'escau, de l'investigador convidat en programes de tercer cicle.  
e) Caràcter interdepartamental i/o interuniversitari, si s'escau, de la tasca encomanada a l'investigador convidat.  
f) Historial acadèmic i científic dels grups investigadors que subscriuen la sol·licitud.  
g) Interés cientificotècnic de les investigacions a realitzar per a la Comunitat Valenciana.  
h) La Comissió Gestora del Pla Valencià de Ciència i Tecnologia, oït el Consell de Política Científica i Tecnològica de la Generalitat Valenciana, prèviament a l'avaluació de les sol·licituds individuals i atenent l'optimització dels recursos econòmics disponibles, podrà establir criteris per a afavorir una eficaç distribució d'aquestes ajudes entre les distintes àrees temàtiques que s'inclouen en els plans sectorials del Pla Valencià de Ciència i Tecnologia.  
6. Caràcter de les ajudes  
Les ajudes que es convoquen tindran una durada compresa entre un mínim de 15 dies i un màxim de tres mesos.  
L'estada de l'investigador convidat es farà de forma ininterrompuda entre l'1 de gener i el 31 de desembre de 1997.  
S'entendrà que tot investigador que no s'incorpore al seu centre d'aplicació en la data autoritzada renúncia a l'ajuda. Aquest extrem s'haurà de comunicar a la directora general d'Ensenyaments Universitaris i Investigació pel responsable del grup que sol·licita l'ajuda per a l'investigador convidat.  
La concessió i l'aprofitament d'aquestes ajudes no implica cap compromís pel que fa a la posterior incorporació de l'interessat a la plantilla de la universitat o centre de destinació, ni, en cap cas, relació contractual de l'investigador convidat amb la Generalitat Valenciana.  
De la mateixa forma, la Generalitat Valenciana i els centres receptors no contrauen cap compromís pel que fa a les despeses i les condicions d'allotjament, manutenció i d'altres de l'investigador convidat durant el període de la seua estada; tot això amb independència de les obligacions d'acollida per part dels centres receptors a què fa referència l'apartat 7.4 d'aquest annex.  
7. Obligacions  
7.1. L'acceptació de les ajudes per part dels beneficiaris implica la de les normes fixades en aquesta convocatòria, així com les que la Comissió Gestora del Pla Valencià de Ciència i Tecnologia establisca per al seu desplegament i seguiment científic.  
7.2. L'investigador convidat haurà d'acomplir amb aprofitament les distintes etapes del pla de treball proposat, dedicant-s'hi de conformitat amb les normes pròpies del departament o centre en què es duga a terme.  
7.3. L'investigador convidat haurà de romandre vinculat, per al compliment de la seua tasca, al departament o centre per al qual se sol·licità l'ajuda, i serà necessari per a qualsevol canvi l'autorització de la directora general d'Ensenyaments Universitaris i Investigació.  
7.4. En sol·licitar les ajudes incloses en aquesta convocatòria, els centres receptors es comprometen a vetllar per una adequada acollida de l'investigador convidat i a facilitar-li els mitjans per al desplegament de les activitats proposades.  
7.5. Després de finalitzada l'estada haurà de trametre a la directora general d'Ensenyaments Universitaris i Investigació un informe, elaborat per l'investigador convidat, sobre la tasca realitzada contenint els resultats obtinguts i un informe, del responsable del grup amb el qual haja col·laborat, sobre l'acompliment de les activitats previstes on haurà de figurar el vistiplau del vicerector d'Investigació de la Universitat corresponent, o del director del centre d'investigació.  
7.6. Cas d'incompliment d'alguna de les obligacions anteriorment indicades, la directora general d'Ensenyaments Universitaris i Investigació, a proposta de la Comissió Gestora del Pla Valencià de Ciència i Tecnologia, podrà rescindir la concessió de l'ajuda, així com reclamar la devolució de les quantitats percebudes.  
A més de les obligacions indicades anteriorment, els beneficiaris estaran subjectes als preceptes establits en la Llei d'Hisenda Pública de la Generalitat Valenciana.  
8. Publicació de les resolucions  
Les resolucions s'ordenaran durant el primer trimestre de 1997 i d'acord amb l'article segon d'aquesta convocatòria.  
ANNEX VIII   
Programa d'ajudes i beques per a la formació, perfeccionament i mobilitat del personal docent i/o investigador  
Bases de la convocatòria de borses de viatge per a la preparació projectes del iv programa marc de la unió europea i per a l'assistència a congressos, jornades i reunions de caràcter científic i tecnològic.  
1. Objecte  
Aquesta convocatòria que s'inclou en el Pla Horitzontal de Recursos Complementaris per a la Investigació del Pla Valencià de Ciència i Tecnologia, té per objecte tant fomentar la cooperació cientificotècnica en l'àmbit de la Unió Europea com a contribuir a la difusió de l'activitat científica i tecnològica desplegada per investigadors de la Comunitat Valenciana, així com facilitar altres tasques complementàries de formació i col·laboració científica, mitjançant la concessió d'ajudes per a l'assistència i participació en congressos, jornades i reunions de caràcter científic i tecnològic.  
2. Beneficiaris  
Podran ser beneficiaris d'aquestes ajudes les persones físiques amb plena capacitat investigadora vinculades per relació funcionarial o laboral amb universitats, centres d'investigació del CSIC o d'altres entitats públiques o privades amb finalitat investigadora legal o estatutària i personalitat jurídica pròpia, que no tinguen finalitat de lucre i estiguen radicades, en tots els casos, a la Comunitat Valenciana.  
3. Sol·licituds  
3.1. Les sol·licituds, adreçades a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46066). La presentació de sol·licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
3.2. Les sol·licituds es formalitzaran en imprès el model informatitzat-normalitzat del qual es trobarà a disposició dels interessats en l'oficina d'informació de la Conselleria de Cultura, Educació i Ciència i en els vicerectorats d'Investigació de les universitats de la Comunitat Valenciana.  
3.3. Només es podrà presentar una sol·licitud per persona. Cas de presentar-se més d'una sol·licitud, totes seran excloses. De la mateixa manera, només podrà ser atesa una sol·licitud per cada una de les comunicacions o de les propostes concretes de participació en activitats a què fan referència aquestes bases, amb independència del número de signants o participants que sol·liciten les ajudes.  
3.4. Les sol·licituds, original i còpia completa conformada, hauran d'anar acompanyades de la documentació següent:  
a) Imprés normalitzat de sol·licitud, degudament emplenat.  
b) Imprés de dades bancàries i còpia del NIF.  
c) Currículum actualitzat, referit als últims cinc anys.  
d) Breu resum de la comunicació a presentar o justificació raonada de la participació proposada. En el cas que l'objecte de l'ajuda siga la preparació d'un projecte d'investigació del IV Programa Marc de la Unió Europea s'haurà d'adjuntar còpia de l'esborrany del projecte a presentar.  
e) Justificant de l'acceptació, per part del comitè organitzador de l'activitat corresponent, de la comunicació o de la participació proposada o, si s'escau, compromís de justificar l'esmentada acceptació. En el cas que l'objecte de l'ajuda siga la preparació d'un projecte d'investigació IV Programa Marc de la Unió Europea s'haurà d'adjuntar còpia de l'escrit de la invitació per a participar en el projecte.  
3.5. Les sol·licituds d'ajuda es podran presentar per als congressos, reunions i jornades que se celebren al llarg de l'any 1996, amb l'excepció del mes de desembre.  
El termini de presentació de sol·licituds serà des de l'entrada en vigor de aquesta Ordre fins el dia 31 de juliol de 1996, inclòs.  
4. Import de les ajudes  
L'import màxim de les ajudes serà el següent:  
a) Per a assistir a congressos, reunions i jornades que tinguen lloc en territori nacional: 35.000 pessetes (tret de les Illes Canàries, amb 40.000).  
b) Per a assistència a congressos, reunions i jornades que se celebren en països europeus: 75.000 pessetes.  
c) Per a assistència a congressos, reunions i jornades que se celebren en altres països: 130.000 pessetes.  
L'import de les ajudes consistirà en la subvenció que, dins dels màxims indicats, proposarà la Comissió Gestora del Pla Valencià de Ciència i Tecnologia, oït el Consell de Política Científica i Tecnològica de la Generalitat Valenciana.  
Seran desestimades aquelles sol·licituds que es referisquen a congressos, jornades i reunions que se celebren al territori de la Comunitat Valenciana.  
5. Abonament de les ajudes  
L'abonament de les ajudes s'efectuarà després que es justifique documentalment l'assistència al congrés, reunió o jornades mitjançant la presentació al Servei de Política Científica de la Direcció General d'Ensenyaments Universitaris i Investigació dels següents documents:  
a) Certificat acreditatiu de la secretaria del comitè organitzador o equivalent.  
b) Justificant original del desplaçament i, si s'escau, de l'allotjament.  
c) La presentació de la comunicació o de l'informe corresponent.  
El termini per a la justificació serà d'un mes a partir de la finalització del congrés, reunió o jornada, i no es podrà presentar la documentació, en cap cas, després del 30 de novembre de 1996.  
L'aprofitament d'aquestes ajudes és incompatible amb el de qualsevol beca o ajuda concedida per a idèntica finalitat, finançada amb fons d'organismes i institucions públiques o privades, espanyoles, incloent-s'hi, en aquest sentit, les ja previstes en el finançament de Projecte d'Investigació Científica i Desplegament Tecnològic, Generalitat Valenciana.  
6. Criteris de selecció   
En tot cas, s'hi tindrà en compte:  
a) La rellevància científica de l'activitat que es propose.  
b) La qualitat de la comunicació presentada.  
c) Interés de l'activitat en funció de les seues repercussions a la Comunitat Valenciana.  
d) La valoració dels mèrits científics i tècnics del sol·licitant.  
No s'atendran les sol·licituds referides a l'assistència a cursos de formació.  
- La Comissió Gestora del Pla Valencià de Ciència i Tecnologia, oït el Consell de Política Científica i Tecnològica de la Generalitat Valenciana, prèviament a l'avaluació de les sol·licituds individuals i tot atenent l'optimització dels recursos econòmics disponibles, podrà establir criteris addicionals per a afavorir una eficaç distribució d'aquestes ajudes entre les distintes àrees temàtiques que s'incloguen en els plans sectorials del Pla Valencià de Ciència i Tecnologia. En cas necessari, i amb aqueix objectiu, podran desestimar-se aquelles sol·licituds que corresponguen a persones beneficiàries de la mateixa ajuda durant l'any immediatament anterior.  
7. Resolució  
7.1. No ajustar-se als termes de la convocatòria, així com amagar dades, alterar-les o qualsevol manipulació de la informació sol·licitada serà causa de desestimació de la proposta, sense perjudici d'altres accions a què, si s'escau, pertocaren d'acord amb la legislació vigent.  
7.2. La resolució de beneficiaris s'ordenarà durant el tercer trimestre de 1996.  
7.3. Els beneficiaris hauran de manifestar per escrit l'acceptació a l'ajuda en un termini màxim de 15 dies, a partir de la publicació de la resolució que adjudique les ajudes.  
ANNEX IX  
Programa d'ajudes i beques per a la formació, perfeccionament i mobilitat del personal docent i/o investigador  
Bases de la convocatòria d'ajudes per a l'organització de congressos, jornades i reunions de caràcter científic i tecnològic  
1. Objecte  
Aquesta convocatòria, que s'inclou en el Pla Horitzontal de Recursos Complementaris per a la Investigació del Pla Valencià de Ciència i Tecnologia, té per objecte tant fomentar la cooperació cientificotècnica en l'àmbit de la Unió Europea com contribuir a la difusió de l'activitat científica i tecnològica desplegada per investigadors de la Comunitat Valenciana, així com facilitar altres tasques de col·laboració científica, mitjançant la concessió d'ajudes destinades a sufragar parcialment les despeses derivades de l'organització de congressos, jornades i reunions de caràcter científic i tecnològic.  
Les esmentades activitats s'hauran de celebrar a la Comunitat Valenciana, organitzades per departaments, instituts universitaris o altres centres d'investigació d'entitats públiques o privades amb personalitat jurídica pròpia, sense finalitat de guany, radicats en tots els casos a la Comunitat Valenciana.  
Les esmentades activitats s'hauran de fer al llarg de l'any 1996, amb l'excepció del mes de desembre.  
La subvenció només es podrà destinar a finançar despeses relacionades amb qualsevol de les finalitats següents:  
1. La difusió dels programes de la reunió.  
2. Els desplaçaments, estada i participació d'investigadors, ponents i conferenciants.  
3. L'edició de les ponències o conclusions resultants.  
2. Beneficiaris  
Podran ser les universitats, centres d'investigació del CSIC o d'altres entitats públiques o privades amb finalitat investigadora legal o estatutària i personalitat jurídica pròpia, que no tinguen finalitat lucrativa, radicades en tots els casos a la Comunitat Valenciana. Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria i els seus representants legals hauran de tenir capacitat suficient d'obrar i no trobar-se inhabilitats per a l'obtenció de subvencions públiques o per a contractar amb l'Estat o d'altres ens públics.  
3. Sol·licituds  
3.1. Les sol·licituds, adreçades a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46173). La presentació de les sol·licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
3.2. Els models d'impresos informatitzats-normalitzats es podran obtenir en l'oficina d'informació de la Conselleria de Cultura, Educació i Ciència, avinguda de Campanar, 32, València (46955) i en els vicerectorats d'Investigació de les universitats públiques valencianes.  
3.3. Les sol·licituds els responsables científics de les quals estiguen adscrits a un departament o institut universitari seran autoritzades pel vicerector d'investigació corresponent. Les peticions els responsables científics de les quals estiguen adscrits a organismes no universitaris seran avalades pels seus respectius presidents o directors.  
3.4. Els impresos de sol·licitud, original i còpia completa conformada per la institució que proposa, hauran d'acompanyar-se de la documentació següent:  
a) Composició del comitè científic, incloent-hi currículum abreviat dels seues components, referit als últims cinc anys.  
b) Programa científic i programa d'altres activitats complementaries.  
c) Certificat del comitè organitzador que el responsable científic ha estat designat per a organitzar l'activitat científica que es proposa.  
d) Pressupost d'ingressos i despeses, detallat per conceptes i activitats.  
e) Altres documents que calguen.  
El termini de presentació de sol·licituds serà des de l'entrada en vigor de aquesta Ordre fins el dia 31 de juliol de 1996, inclòs.  
4. Import de les ajudes  
Les ajudes consistiran en una subvenció compresa entre 200.000 i 750.000 pessetes, la quantia de les quals serà proposada a la directora general d'Ensenyaments Universitaris i Investigació, per la Comissió Gestora del Pla Valencià de Ciència i Tecnologia. L'esmentada quantitat s'establirà d'acord amb la qualitat, projecció i repercussió de l'activitat proposada, de l'interés científic i tècnic de l'activitat, i del seu programa i nombre d'assistents. Gaudiran de preferència les activitats que tinguen caràcter internacional, en particular si els seus objectius s'emmarquen en línies de cooperació emparades pel IV Programa Marc de la Unió Europea.  
L'abonament de les ajudes s'efectuarà de la forma següent:  
- El 75% de l'import total després que s'haja publicat la resolució i en la fase preparatòria de l'organització de l'activitat. A més, quan els beneficiaris siguen entitats privades, la garantia que s'exigirà en la resolució d'adjudicació, pel que fa a la bestreta, serà un aval bancari corresponent a la totalitat de la subvenció concedida.  
- El 25% restant després que es justifique documentalment la totalitat de l'ajuda concedida, mitjançant la presentació dels següents documents:  
a) Memòria detallada de les activitats realitzades.  
b) Programa científic definitiu.  
c) Factures justificants, original o còpia compulsada, del pagament de les despeses objecte de l'ajuda.  
El termini de justificació serà d'un mes a partir de la finalització del congrés, reunió o jornades, i no es podrà presentar la documentació, en cap cas, després del 30 de novembre de 1996.  
5 Criteris de selecció  
En tot cas, es tindrà en compte:  
a) La qualitat i la rellevància cientificotecnològica de l'activitat que es propose.  
b) Interés de l'activitat per a la Comunitat Valenciana.  
c) La valoració del Comitè Científic i del grup responsable de l'organització.  
d) El grau de viabilitat de la proposta considerant el pressupost presentat.  
- La Comissió Gestora del Pla Valencià de Ciència i Tecnologia, oït el Consell de Política Científica i Tecnològica de la Generalitat Valenciana, prèviament a l'avaluació de les sol·licituds individuals i atenent l'optimització dels recursos econòmics disponibles, podrà establir criteris addicionals per a afavorir una eficaç distribució d'aquestes ajudes entre les distintes àrees temàtiques que s'incloguen en els plans sectorials del Pla Valencià de Ciència i Tecnologia.  
6. Resolució  
6.1. El no ajustar-se als termes de la convocatòria, així com amagar dades, alterar-les o qualsevol manipulació de la informació sol·licitada serà causa de desestimació de la proposta, sense perjudici d'altres accions a què, si s'escau, pertocaren d'acord amb la legislació vigent.  
6.2. La resolució de beneficiaris s'ordenarà durant el tercer trimestre de 1996.  
7. Obligacions  
7.1. Cas de concedir ajudes, l'entitat organitzadora farà constar en tota la informació i documentació que es produïsca, per raó d'aquesta activitat, la col·laboració prestada per la Generalitat Valenciana en el marc del Pla Valencià de Ciència i Tecnologia.  
7.2. Així mateix, haurà de trametre a la directora general d'Ensenyaments Universitaris i Investigació el programa definitiu i la documentació corresponent a l'esmentada activitat científica, abans de la seua celebració i, si s'escau, dos exemplars de les actes publicades.  
7.3. Qualsevol alteració o modificació de les activitats a realitzar i fonts de finançament haurà de ser comunicada a la directora general d'Ensenyaments Universitaris i Investigació.  
No observar qualsevol d'aquestes bases suposarà l'anul·lació de la subvenció que s'hagués concedit o la devolució de les quantitats rebudes.  
A més de les obligacions esmentades anteriorment, els beneficiaris estaran subjectes als preceptes establerts en la Llei d'Hisenda Pública de la Generalitat Valenciana.  
ANNEX X  
Programa d'ajudes i beques per a la formació, perfeccionament i mobilitat del personal docent i/o investigador  
Bases de la convocatòria del subprograma iberoamericà de foment de la investigació científica i tècnica  
1. Objecte  
1.1. Aquesta convocatòria, que s'inclou en el Pla Horitzontal de Recursos Complementaris per a la Investigació del Pla Valencià de Ciència i Tecnologia, té com a finalitat fomentar la cooperació cientificotècnica amb els països iberoamericans. Per a això s'estableixen ajudes per a aconseguir la formació bàsica en investigació de titulats superiors universitaris de nacionalitat iberoamericana que vulguen realitzar un treball original d'investigació, en una de les àrees temàtiques dels diferents plans sectorials del Pla Valencià de Ciència i Tecnologia, conduent a l'obtenció del grau de doctor. Així mateix, s'estableixen ajudes per a facilitar l'actualització i intercanvi de coneixements i tècniques d'investigació i de docència per a professors i investigadors d'ambdues comunitats científiques, valenciana i iberoamericana.  
1.2. Les accions previstes en aquest subprograma amb l'esmentat objecte són:  
Tipus A: Concessió de beques predoctorals de formació de personal investigador adscrites a projectes d'investigació vigents.  
Tipus B: Concessió d'ajudes per a la realització d'estades temporals en centres d'investigació iberoamericans de professors i d'investigadors pertanyents a les plantilles de les universitats i altres centres d'investigació de la Comunitat Valenciana.  
Tipus C: Concessió d'ajudes per a la realització d'estades temporals d'investigadors iberoamericans convidats en universitats i d'altres centres d'investigació radicats a la Comunitat Valenciana.  
Tipus D: Concessió d'ajudes per a assistència a congressos, jornades i reunions de caràcter cientificotècnic que se celebren en països iberoamericans durant 1996.  
Tipus E: Concessió d'ajudes per a l'organització de Congressos iberoamericans de caràcter cientificotècnic que se celebren durant l'any 1996.  
2. Beneficiaris  
Per a optar a aquestes ajudes caldrà:  
2.1. Per a les Accions tipus A:  
a) Tenir la nacionalitat de qualsevol país iberoamericà.   
b) Tenir el títol de llicenciat, enginyer o arquitecte degudament homologat, si s'escau, pel Ministeri Espanyol d'Educació i Cultura.  
c) Realitzar el treball d'investigació proposat en una de les universitats o centres d'investigació del CSIC o altres entitats públiques o privades d'investigació amb personalitat jurídica pròpia que no tinguen afany de lucre i estiguen radicades a la Comunitat Valenciana.  
d) Estar avalat per l'investigador principal d'un projecte d'investigació en vigor de qualsevol convocatòria finançada amb fons públics que tinga característiques homologables a la de la Generalitat Valenciana. Als únics efectes de presentació de la sol·licitud, es considerarà que se satisfà aquest requisit si el projecte de referència ha estat presentat per a la seua avaluació dins de la convocatòria de projectes d'Investigació i Desplegament Tecnològic, Generalitat Valenciana, corresponent al present exercici de 1996 i descrita en l'annex II a aquesta ordre.  
e) Sense perjudici de tot el que s'ha dit abans, podrà ser director del treball d'investigació qualsevol doctor amb vinculació permanent al centre d'investigació on es realitza el treball i que forme part de l'equip d'investigació del projecte esmentat, al qual s'incorpora el becari.  
No podran presentar sol·licituds a aquesta convocatòria les persones que hagen gaudit prèviament d'altra beca de característiques homologables a les que es regulen en aquestes bases durant un període igual o superior a 24 mesos. Així mateix, no podran presentar sol·licituds les persones que hagueren obtingut la titulació requerida amb anterioritat a juny de 1991.  
2.2. Per a les Accions tipus B:  
Els requisits exigibles als beneficiaris són els establerts en l'apartat 2 de l'annex V a aquesta ordre.  
2.3. Per a les Accions tipus C:  
Podran presentar sol·licituds els departaments i instituts universitaris i els organismes públics d'investigació radicats a la Comunitat Valenciana. Les esmentades sol·licituds, on figurarà l'acceptació dels investigadors susceptibles de participar en el programa proposat, hauran d'estar degudament autoritzats mitjançant la signatura del rector de la universitat o del representant legal de l'organisme receptor.  
2.4. Per a les Accions tipus D:  
Els requisits exigibles als beneficiaris són els establerts en l'apartat 2 de l'annex VIII a aquesta ordre.  
2.5. Per a les Accions tipus E:  
Els requisits exigibles als beneficiaris són els establerts en l'apartat 2 de l'annex IX a aquesta ordre.  
3. Sol·licituds i documentació  
3.1. Per a les Accions tipus A:  
Serà d'aplicació el que estableix l'apartat 3 de l'annex IV a aquesta convocatòria.  
3.2. Per a les Accions tipus B:  
Serà d'aplicació el que estableix l'apartat 3 de l'annex V a aquesta convocatòria.  
3.3. Per a les Accions tipus C:  
3.3.1. Les sol·licituds, adreçades a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46866). La presentació de les sol·licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
3.3.2. Els models d'impresos informatitzats-normalitzats es podran obtenir en l'oficina d'informació de la Conselleria de Cultura, Educació i Ciència, avinguda de Campanar, 32, València (46759) i en els vicerectorats d'Investigació de les universitats públiques valencianes.  
3.3.3. Les sol·licituds, original i còpia completa conformada, adjuntaran a més, la següent documentació.  
a) Imprés de sol·licitud, degudament emplenat, incloent-hi una memòria que detalle el projecte o programa de col·laboració a desplegar durant l'estada i on s'indique la durada prevista.  
b) Currículum de l'investigador convidat.  
c) Historial conjunt, amb el currículum de cada un dels integrants dels grups d'investigació receptors, que incloga la seua tasca cientificotècnica durant com a mínim els últims cinc anys.  
d) Informe del rector, o autoritat equivalent, de la universitat d'origen sobre l'oportunitat del tema elegit i de la seua idoneïtat per al sol·licitant.  
3.3.4. El termini de presentació de les sol·licituds romandrà obert fins el 30 de setembre de 1996.  
3.4. Per a les Accions tipus D:  
Serà d'aplicació el que estableix l'apartat 3 de l'annex VIII a aquesta convocatòria.  
3.5. Per a les Accions tipus E:  
Serà d'aplicació el que estableix l'apartat 3 de l'annex IX a aquesta convocatòria.  
4. Criteris per a la selecció de becaris, borses i ajudes.  
4.1. Per a les Accions tipus A:  
Serà d'aplicació el que estableix a l'apartat 4 de l'annex IV a aquesta convocatòria.  
4.2. Per a les accions tipus B:  
Serà d'aplicació el que estableix l'apartat 6 de l'annex V a aquesta convocatòria.  
4.3. Per a les Accions tipus C:  
Serà d'aplicació el que estableix l'apartat 5 de l'annex VII a aquesta convocatòria.  
4.4. Per a les Accions tipus D:  
Serà d'aplicació el que estableix en l'apartat 6 de l'annex VIII a aquesta convocatòria.  
4.5. Per a les Accions tipus E:  
Serà d'aplicació el que estableix l'apartat 5 de l'annex IX a aquesta convocatòria.  
En tot cas, la Comissió Gestora del Pla Valencià de Ciència i Tecnologia, oït el Consell de Política Científica i Tecnològica de la Generalitat Valenciana, prèviament a l'avaluació de les sol·licituds individuals i tot atenent l'optimització dels recursos econòmics disponibles, podrà establir criteris addicionals per a afavorir una eficaç distribució d'aquestes ajudes entre les distintes àrees temàtiques que s'inclouen en els plans sectorials del Pla Valencià de Ciència i Tecnologia.  
5. Resolució  
5.1. No ajustar-se als termes de la convocatòria, així com amagar dades, alterar-les o qualsevol manipulació de la informació sol·licitada serà causa de desestimació de la proposta, sense perjudici d'altres accions a què, si s'escau, pertocaren d'acord amb la legislació vigent.  
5.2. Publicació de les resolucions:  
a) Per a les sol·licituds relatives a activitats que es facen durant l'any 1996, la resolució s'ordenarà durant el tercer trimestre de 1996.  
b) Per a les sol·licituds relatives a activitats que es realitzen des de l'1 de gener al 31 de desembre de 1997, la resolució es publicarà durant el primer trimestre de 1997. Tot això, d'acord amb l'establert a l'article segon d'aquesta convocatòria.   
6. Import i característiques de les ajudes i beques  
6.1. Per a les Accions tipus A:  
Serà d'aplicació el que estableixen els apartats 6, 7, 8 i 9 de l'annex IV a aquesta convocatòria.   
6.2. Per a les Accions tipus B:  
Serà d'aplicació el que estableixen els apartats 4 i 5 annex V a aquesta convocatòria.  
6.3. Per a les Accions tipus C:  
Serà d'aplicació el que estableixen els apartats 4 i 6 de l'annex VII a aquesta convocatòria.  
6.4. Per a les Accions tipus D:  
Serà d'aplicació el que estableix l'apartat 4 i 5 de l'annex VIII a aquesta convocatòria.  
6.5. Per a les Accions tipus E:  
Serà d'aplicació el que estableix l'apartat 4 de l'annex IX a aquesta convocatòria.  
7. Obligacions dels beneficiaris  
7.1. Per a les Accions tipus A:  
Serà d'aplicació el que estableix l'apartat 10 de l'annex IV a aquesta convocatòria.  
7.2. Per a les Accions tipus B:  
Serà d'aplicació el que estableix l'apartat 7 de l'annex V a aquesta convocatòria.  
7.3 Per a les Accions tipus C:  
Serà d'aplicació el que estableix l'apartat 7 de l'annex VII a aquesta convocatòria.  
7.4. Per a les Accions tipus D:  
Serà d'aplicació el que estableix l'apartat 7 de l'annex VIII a aquesta convocatòria.  
La justificació de les ajudes s'efectuarà segons el que disposa l'article 47 del text refós de la Llei d'Hisenda Pública de la Generalitat Valenciana.  
7.5. Per a les Accions tipus E:  
Serà d'aplicació el que estableix l'apartat 7 de l'annex IX a aquesta convocatòria.  
ANNEX XI  
Programa d'ajudes i beques per a la formació, perfeccionament i mobilitat del personal docent i/o investigador  
Bases de la convocatòria del subprograma de foment de la investigació científica i tècnica en països de la conca mediterrània no pertanyents a la Unió Europea  
1. Objecte  
1.1. Aquesta convocatòria, que s'inclou en el Pla Horitzontal de Recursos Complementaris per a la Investigació del Pla Valencià de Ciència i Tecnologia, té per objecte fomentar la cooperació cientificotècnica amb els països de la conca mediterrània, no pertanyents a la Unió Europea. Per a això s'estableixen ajudes per a aconseguir la formació bàsica en investigació de titulats superiors universitaris de les distintes nacionalitats mediterrànies que vulguen realitzar un treball original d'investigació, en una de les àrees temàtiques dels diferents plans sectorials del Pla Valencià de Ciència i Tecnologia, conduent a l'obtenció del grau de doctor. Així mateix, s'estableixen ajudes per a facilitar l'actualització i intercanvi de coneixements i tècniques d'investigació i de docència per a professors i investigadors d'ambdues comunitats científiques, valenciana i d'aquells països mediterranis no pertanyents a la Unió Europea.  
1.2. Les accions previstes en aquest subprograma amb l'esmentat objecte són:  
Tipus A: Concessió de beques predoctorals de formació de personal investigador adscrites a projectes d'investigació vigents.  
Tipus B: Concessió d'ajudes per a la realització d'estades temporals en centres d'investigació de la conca mediterrània de professors i d'investigadors pertanyents a les plantilles de les universitats i altres centres d'investigació de la Comunitat Valenciana.  
Tipus C: Concessió d'ajudes per a la realització d'estades temporals d'investigadors de països mediterranis no pertanyents a la Unió Europea convidats en universitats i d'altres centres d'investigació radicats a la Comunitat Valenciana.  
Tipus D: Concessió d'ajudes per a assistència a congressos, jornades i reunions de caràcter cientificotècnic que se celebren en països mediterranis no pertanyents a la Unió Europea durant 1996.  
Tipus E: Concessió d'ajudes per a l'organització de congressos de caràcter cientificotècnic de països mediterranis no pertanyents a la Unió Europea que se celebren en la Comunitat Valenciana durant l'any 1996.  
2. Beneficiaris  
Per a optar a aquestes ajudes caldrà:  
2.1. Per a les Accions tipus A:  
a) Tenir la nacionalitat de qualsevol país de la conca mediterrània no pertanyent a la Unió Europea.   
b) Tenir el títol de llicenciat, enginyer o arquitecte degudament homologat, si s'escau, pel Ministeri espanyol d'Educació i Cultura.  
c) Realitzar el treball d'investigació proposat en una de les universitats o centres d'investigació del CSIC o altres entitats públiques o privades d'investigació amb personalitat jurídica pròpia que no tinguen afany de lucre i estiguen radicades a la Comunitat Valenciana.  
d) Estar avalat per l'investigador principal d'un projecte d'investigació en vigor de qualsevol convocatòria finançada amb fons públics que tinga característiques homologables a la de la Generalitat Valenciana. Als únics efectes de presentació de la sol·licitud, es considerarà que se satisfà aquest requisit si el projecte de referència ha estat presentat per a la seua avaluació dins de la convocatòria de projectes d'Investigació i Desplegament Tecnològic, Generalitat Valenciana, corresponent al present exercici de 1996 i descrita en l'annex II a aquesta ordre.  
e) Sense perjudici de tot el que s'ha dit abans, podrà ser director del treball d'investigació qualsevol doctor amb vinculació permanent al centre d'investigació on es realitza el treball i que forme part de l'equip d'investigació del projecte esmentat, al qual s'incorpora el becari.  
No podran presentar sol·licituds a aquesta convocatòria les persones que hagen gaudit prèviament d'altra beca de característiques homologables a les que es regulen en aquestes bases durant un període igual o superior a 24 mesos. Així mateix, no podran presentar sol·licituds les persones que hagueren obtingut la titulació requerida amb anterioritat a juny de 1991.  
2.2. Per a les Accions tipus B:  
Els requisits exigibles als beneficiaris són els establerts en l'apartat 2 de l'annex V a aquesta ordre.  
2.3. Per a les Accions tipus C:  
Podran presentar sol·licituds els departaments i instituts universitaris i els organismes públics d'investigació radicats a la Comunitat Valenciana. Les esmentades sol·licituds, on figurarà l'acceptació dels investigadors susceptibles de participar en el programa proposat, hauran d'estar degudament autoritzats mitjançant la signatura del rector de la universitat o del representant legal de l'organisme receptor.  
2.4. Per a les Accions tipus D:  
Els requisits exigibles als beneficiaris són els establerts en l'apartat 2 de l'annex VIII a aquesta ordre.  
2.5. Per a les Accions tipus E:  
Els requisits exigibles als beneficiaris són els establerts en l'apartat 2 de l'annex IX a aquesta ordre.  
3. Sol·licituds i documentació  
3.1. Per a les Accions tipus A:  
Serà d'aplicació el que estableix l'apartat 3 de l'annex IV a aquesta convocatòria.  
3.2. Per a les Accions tipus B:  
Serà d'aplicació el que estableix l'apartat 3 de l'annex V a aquesta convocatòria.  
3.3. Per a les Accions tipus C:  
3.3.1. Les sol·licituds, adreçades a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46679). La presentació de les sol·licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
3.3.2. Els models d'impresos informatitzats-normalitzats es podran obtenir en l'oficina d'informació de la Conselleria de Cultura, Educació i Ciència, avinguda de Campanar, 32, València (46675) i en els vicerectorats d'Investigació de les universitats públiques valencianes.  
3.3.3. Les sol·licituds, original i còpia completa conformada, adjuntaran a més, la següent documentació.  
a) Imprés de sol·licitud, degudament emplenat, incloent-hi una memòria que detalle el projecte o programa de col·laboració a desplegar durant l'estada i on s'indique la durada prevista.  
b) Currículum de l'investigador convidat.  
c) Historial conjunt, amb el currículum de cada un dels integrants dels grups d'investigació receptors, que incloga la seua tasca cientificotècnica durant com a mínim els últims cinc anys.  
d) Informe del rector, o autoritat equivalent, de la universitat d'origen sobre l'oportunitat del tema elegit i de la seua idoneïtat del sol·licitant.  
3.3.4. El termini de presentació de les sol·licituds romandrà obert fins el 30 de setembre de 1996.  
3.4. Per a les Accions tipus D:  
Serà d'aplicació el que estableix l'apartat 3 de l'annex VIII a aquesta convocatòria.  
3.5. Per a les Accions tipus E:  
Serà d'aplicació el que estableix l'apartat 3 de l'annex IX a aquesta convocatòria.  
4. Criteris per a la selecció de becaris, borses i ajudes.  
4.1. Per a les Accions tipus A:  
Serà d'aplicació el que estableix a l'apartat 4 de l'annex IV a aquesta convocatòria.  
4.2. Per a les accions tipus B:  
Serà d'aplicació el que estableix l'apartat 6 de l'annex V a aquesta convocatòria.  
4.3. Per a les Accions tipus C:  
Serà d'aplicació el que estableix l'apartat 5 de l'annex VII a aquesta convocatòria.  
4.4. Per a les Accions tipus D:  
Serà d'aplicació el que estableix en l'apartat 6 de l'annex VIII a aquesta convocatòria.  
4.5. Per a les Accions tipus E:  
Serà d'aplicació el que estableix l'apartat 5 de l'annex IX a aquesta convocatòria.  
En tot cas, la Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, prèviament a l'avaluació de les sol·licituds individuals i tot atenent l'optimització dels recursos econòmics disponibles, podrà establir criteris addicionals per a afavorir una eficaç distribució d'aquestes ajudes entre les distintes àrees temàtiques que s'inclouen en els plans sectorials del Pla Valencià de Ciència i Tecnologia.  
5. Resolució  
5.1. El no ajustar-se als termes de la convocatòria, així com amagar dades, alterar-les o qualsevol manipulació de la informació sol·licitada serà causa de desestimació de la proposta, sense perjudici d'altres accions a què, si s'escau, pertocava d'acord amb la legislació vigent.  
5.2. Publicació de les resolucions:  
a) Per a les sol·licituds relatives a activitats que es facen durant l'any 1996, la resolució s'ordenarà durant el tercer trimestre de 1996.  
b) Per a les sol·licituds relatives a activitats que es realitzen des de l'1 de gener al 31 de desembre de 1997, la resolució es publicarà durant el primer trimestre de 1997. Tot això, d'acord amb l'establert a l'article segon d'aquesta convocatòria.   
6. Import i característiques de les ajudes i beques  
6.1. Per a les Accions tipus A:  
Serà d'aplicació el que estableixen els apartats 6, 7, 8 i 9 de l'annex IV a aquesta convocatòria.   
6.2. Per a les Accions tipus B:  
Serà d'aplicació el que estableixen els apartats 4 i 5 annex V a aquesta convocatòria.  
6.3. Per a les Accions tipus C:  
Serà d'aplicació el que estableixen els apartats 4 i 6 de l'annex VII a aquesta convocatòria.  
6.4. Per a les Accions tipus D:  
Serà d'aplicació el que estableix l'apartat 4 i 5 de l'annex VIII a aquesta convocatòria.  
6.5. Per a les Accions tipus E:  
Serà d'aplicació el que estableix l'apartat 4 de l'annex IX a aquesta convocatòria.  
7. Obligacions dels beneficiaris  
7.1. Per a les Accions tipus A:  
Serà d'aplicació el que estableix l'apartat 10 de l'annex IV a aquesta convocatòria.  
7.2. Per a les Accions tipus B:  
Serà d'aplicació el que estableix l'apartat 7 de l'annex V a aquesta convocatòria.  
7.3 Per a les Accions tipus C:  
Serà d'aplicació el que estableix l'apartat 7 de l'annex VII a aquesta convocatòria.  
7.4. Per a les Accions tipus D:  
Serà d'aplicació el que estableix l'apartat 7 de l'annex VIII a aquesta convocatòria.  
La justificació de les ajudes s'efectuarà segons el que disposa l'article 47 del text refós de la Llei d'Hisenda Pública de la Generalitat Valenciana.  
7.5 Per a les Accions tipus E:  
Serà d'aplicació el que estableix l'apartat 7 de l'annex IX a aquesta convocatòria.  
ANNEX XII  
Relació d'àrees temàtiques que s'inclouen en cada un dels plans sectorials del pla Valencià de Ciència i Tecnologia  
Pla Sectorial Agroalimentari  
01. Sector agrícola  
01.1. Millora genètica  
01.2 Protecció vegetal  
01.3 Tecnologies de la producció  
01.4 Sòls i contaminació agrícola  
01.5 Regadius  
02. Sector ramader i aqüicultura  
02.1. Millora genètica  
02.2. Reproducció  
02.3. Alimentació i maneig  
02.4. Sanitat animal  
03. Indústries agroalimentàries  
03.1. Modificacions dels constituents dels aliments durant la transformació i conservació  
03.2. Processos de transformació i conservació  
03.3. Desplegament de cultius iniciadors  
03.4 Control de qualitat i toxicologia  
Pla Sectorial de Ciències de la Natura i Tecnologies Industrials  
04. Tecnologies de la producció  
04.1 Nous processos industrials  
04.2 Sistemes de fabricació i automatització  
04.3 Estructures avançades  
04.4 Software i sistemes de disseny assistit  
04.5 Transport  
05. Tecnologies de la informació i les comunicacions  
05.1 Arquitectures, sistemes i xarxes  
05.2 Suports òptics i ràdio  
05.3 Tractament del senyal  
05.4 Informàtica  
06. Nous materials  
06.1 Microestructures i macroestructures. Degradació i estabilitat  
06.2 Processos de fabricació  
06.3 Materials metàl·lics i aliatge  
06.4 Materials ceràmics i vítrics  
06.5 Polímers i materials compostos  
07. Arquitectura i urbanisme  
08. Física  
09. Química  
10. Matemàtiques  
11. Ciències i tecnologies, com són: oceanografia, geologia, metereologia, física de la terra, tecnologia aeroespacial, òptica i astronomia.  
Pla Sectorial de Recursos Naturals i Turisme  
12. Recursos naturals  
12.1. Planificació i gestió de recursos naturals  
12.1.1. Aigües superficials i subterrànies  
12.1.2. Masses forestals  
12.1.3. Sistema litoral  
12.1.4. Sistema marí  
12.2. Contaminació en subsistemes ambientals: aigües, sòls i atmosfera  
12.3. Prevenció i control de riscs naturals i intervencions antropogèniques  
12.3.1. Incendis forestals  
12.3.2. Desertització  
12.3.3. Avingudes fluvials i inundacions  
12.3.4. Sismicitat  
12.4. Biodiversitat i conservació del medi  
13. Turisme  
13.1. Direcció i gestió d'empreses turístiques  
13.2. Noves tecnologies aplicades a l'activitat turística  
13.3. Qualitat del producte turístic  
13.4. Anàlisi de les necessitats formatives del sector turístic  
13.5. Planificació territorial i ambiental del desplegament turístic  
13.6. Foment i desenvolupament turístic de l'interior  
13.7. Nous productes turístics  
Pla Sectorial d'Estudis Econòmics i Socials  
14. Ciències econòmiques  
15. Ciències humanes  
15.1. Museus i belles arts  
15.1.1. Investigació de noves tecnologies aplicades al camp de la restauració pictòrica  
15.1.2. Investigació sobre els agents fisicoquímics en la deterioració de les obres artístiques (microbiologia-colorimetria)  
15.1.3. Projecte museogràfic sobre el futur Museu Valencià d'Art del Segle XIX  
15.1.4. L'art en l'època d'Ausiàs March. Noves aportacions documentals  
15.2. Ciències de la comunicació audiovisual  
15.3. Filologia  
15.4. Filosofia  
15.5. Geografia i ordenació del territori  
15.6. Història i ciències auxiliars  
15.7. Arqueologia i paleontologia  
15.8. Humanitats  
15.9. Traducció i interpretació  
16. Ciències jurídiques  
17. Ciències socials  
17.1. Antropologia  
17.2. Pedagogia  
17.3. Psicologia  
17.4. Sociologia  
18. Tot tipus d'investigacions en àrees connexes amb les anteriors, entre les quals es troben: administració pública, biblioteconomia, documentació, gestió d'empreses i relacions laborals.  
19. Investigacions en àrees temàtiques no enunciades explícitament en els punts anteriors i que s'adrecen a la satisfacció d'interessos econòmics, socials i culturals de la Comunitat Valenciana.  
Pla Sectorial de Ciències de la Vida i de la Salut  
20. Biomedicina  
20.1. Mecanismes fonamentals patogènics i terapèutics  
20.1.1. Càncer  
20.1.2. Malalties infeccioses  
20.2.3. Malalties cardiovasculars  
20.1.4. Patologies cròniques  
20.1.5. Metabolisme i nutrició  
20.2. Guanys en salut  
20.2.1. Epidemiologia clínica, atenció e intervenció comunitària en problemes prevalents  
20.2.2. Estils de vida. Alimentació. Conductes de Risc. Exercici Físic i Esport  
20.2.3. Salut ambiental i laboral  
20.2.4. Investigacions en Serveis de Salut  
20.3. Neurociència  
20.3.1. Investigació bàsica del sistema nerviós  
20.3.2. Neurobiologia i patologia de l'envelliment  
21. Investigació farmacèutica i toxicologia  
21.1. Farmacologia experimental i clínica. Disseny de fàrmacs  
21.2. Farmacocinètica clínica  
21.3. Farmacovigilància  
21.4. Mecanismes de toxicitat  
22. Biologia  
22.1. Biologia molecular i cel·lular  
22.2. Genètica i genoma humà  
22.3. Biotecnologia  
22.4. Biologia animal i vegetal